open-index/open-wikipedia-markdown huggingface dataset:
తుపాకి రాముడు

**తుపాకి రాముడు** 2019, అక్టోబరు 25న విడుదలైన తెలుగు హాస్య చలనచిత్రం. రసమయి ఫిల్మ్స్ పతాకంపై రసమయి బాలకిషన్ నిర్మాణ సారథ్యంలో టి. ప్రభాకర్ దర్శకత్వం వహించిన ఈ చిత్రంలో బిత్తిరి సత్తి, ప్రియ జంటగా నటించారు.

## కథ
అనాథైన రాముడు (బిత్తిరి సత్తి) మంచి మనసున్న మనిషిగా ఎదుటివారి కష్టాల్ని తనవిగా భావించి అండగా నిలుస్తుంటాడు. బతుకుతెరువు కోసం తుపాకిరాముడిగా అవతారమెత్తి  కోతలు కోస్తూ అందరికి ఆనందాన్ని అందిస్తున్న రాముడు, ఈ సాంకేతిక యుగంలో సామాజిక మాధ్యమాల వల్ల బతకడం కష్టమై జీవనోపాధికోసం వేరే వృత్తికోసం ప్రయత్నాలు చేస్తుంటాడు. తనకు చదువు, ఆస్తులు లేకపోవడంతో పెళ్లిచేసుకోవడానికి అమ్మాయిలెవరూ అంగీకరించపోవడంతో రాముడు చదువుకోవాలని అనుకుంటాడు. ఊరిలో ఉన్న అనిత (ప్రియ) రాముడికి చదువు నేర్పిస్తుంది. అనిత తనపై చూపిస్తున్న ఆదరాభిమానాలకు ముచ్చచపడిన రాముడు అనితను ప్రేమిస్తుంటాడు. ఆమె అవిటితనంతో బాధపడుతుందనే నిజం తెలుసుకున్న రాముడు ఏంచేశాడన్నది మిగిలిన కథ.

## నటవర్గం
* బిత్తిరి సత్తి
* ప్రియాంక
* రసమయి బాలకిషన్
* రవి ఆదేశ్
* సదయ్య
* ఈదునూరి పద్మ
* అంబటి వెంకన్న
* పోశం

## సాంకేతికవర్గం
* కథ, స్క్రీన్ ప్లే, సంగీతం, దర్శకత్వం: టి. ప్రభాకర్
* మూలకథ, నిర్మాత: రసమయి బాలకిషన్
* మాటలు: కవి సిద్ధార్థ, రవి ఆదేశ్ 
* ఛాయాగ్రహణం: టి. సురేందర్ రెడ్డి
* కూర్పు: పి. జానకి రామారావు
* నిర్మాణ సంస్థ: రసమయి ఫిల్మ్స్
* పాటలు: అభినయ శ్రీనివాస్, మిట్టపల్లి సురేందర్
* గానం: కౌసల్య, గీతా మాధురి, రాహుల్ సిప్లిగంజ్, బిత్తిరి సత్తి, గాయత్రి, హరిణి ఇవటూరి,

## పాటలు
ఈ చిత్రానికి దర్శకుడు టి. ప్రభాకర్ సంగీతం అందించాడు.
# నా సిన్ని రామయ్య - 03:54 (గానం: గాయత్రి; రచన: అభినయ శ్రీనివాస్)
# స్వాతి ముత్యపు జల్లు - 03:08 (గానం: హరిణి ఇవటూరి; రచన: అభినయ శ్రీనివాస్)
# బతుకమ్మ - 04:03 (గానం: కౌసల్య; రచన: మిట్టపల్లి సురేందర్ )
# ఎల్లమ్మ ఎల్లమ్మ - 04:18 (గానం: రసమయి బాలకిషన్, వరం; రచన:అభినయ శ్రీనివాస్)
# డమ్ డమ్ బోల్ బాజే - 04:13 (గానం: రాహుల్ సిప్లిగంజ్; రచన:అభినయ శ్రీనివాస్)
# ఓ పిల్లా ముట్టుకుంటే - 04:03 (గానం: గీతా మాధురి, బిత్తిరి సత్తి; రచన: అభినయ శ్రీనివాస్) (సినిమాలో లేదు)

## విడుదల - స్పందన
2019, అక్టోబరు 25న విడుదలైన ఈ చిత్రానికి ప్రేక్షకుల నుండి మంచి స్పందన వచ్చింది.

### ప్రీ రిలీజ్‌
2019, అక్టోబరు 20న హైదరాబాదులోని జె.ఆర్.సి. కన్వెన్షన్ హాల్ లో తుపాకి రాముడు ప్రీ రిలీజ్‌ కార్యక్రమం జరిగింది. ఈ కార్యక్రమానికి అతిథులుగా తెలంగాణ రాష్ట్ర మంత్రులు తన్నీరు హరీశ్ రావు, తలసాని శ్రీనివాస యాదవ్, ఈటెల రాజేందర్ బిగ్‌ సీడీని విడుదల చేశారు. ఈ కార్యక్రమంలో నిర్మాత దిల్ రాజు, దర్శకుడు ఎన్.శంకర్, ఎమ్మెల్యేలు కాలే యాదయ్య, ముఠా గోపాల్‌, ఎమ్మెల్సీ కర్నె ప్రభాకర్, నిర్మాత శివకుమార్, నటులు రాజ్ తరుణ్, ప్రియదర్శి, చిత్ర యూనిట్ పాల్గొన్నారు.

## మూలాలు

## ఇతర లంకెలు

వర్గం:2019 తెలుగు సినిమాలు
వర్గం:తెలుగు ప్రేమకథా సినిమాలు
నియోరా వ్యాలీ జాతీయ ఉద్యానవనం

**నియోరా వ్యాలీ జాతీయ ఉద్యానవనం** పశ్చిమ బెంగాల్ రాష్ట్రంలోని కాలింపాంగ్ జిల్లాలో ఉంది.

## చరిత్ర
ఈ ఉద్యానవనం 1986 లో స్థాపించబడింది. ఇది 88 కిమీ² విస్తీర్ణంలో విస్తరించి ఉంది.

## జంతు, వృక్ష సంపద
ఈ ఉద్యానవనంలో ఉష్ణమండల, ఉప-ఉష్ణమండల, ఉప-సమశీతోష్ణ, సమశీతోష్ణ వృక్షసంపద వ్యవస్థను కలిగి ఉంది. ఇక్కడి అడవుల్లో రోడోడెండ్రాన్, వెదురు, ఓక్, ఫెర్న్లు, సాల్ లాంటి మిశ్రమ జాతులు మొక్కలు ఉన్నాయి. 
## మరిన్ని విశేషాలు
ఈ ఉద్యానవనం 183–3,200 మీ (600–10,499 అడుగులు) ఎత్తులో ఉంటుంది. ఇందులో ఎత్తైన ప్రదేశం రాచెలా దండా. ఇక్కడి లోయలో దట్టమైన అటవీ ప్రాంతం ఉంది. ఇక్కడ ఉండే కాలింపాంగ్ కొండలలో తెలియని భూభాగాన్ని అన్వేషించడానికి ప్రకృతి ప్రేమికులకు, ట్రెక్కింగ్ చేసేవారికి ఈ ప్రాంతం సాహసోపేతమైన ప్రదేశంగా మారింది. ఈ ఉద్యానవనంలో వర్జిన్ సహజ అడవులు, దట్టమైన వెదురు తోటలు, రోడోడెండ్రాన్ చెట్ల రంగురంగుల పందిరి, పచ్చని లోయ, మెరిసే నదులు, మంచుతో కప్పబడిన పర్వతాలలు కలిసి ఒక సుందరమైన ప్రకృతి దృశ్యాన్ని ఏర్పరుస్తాయి.
## మూలాలు

వర్గం:భారతదేశ ఉద్యానవనాలు
వర్గం:పర్యాటక ప్రదేశాలు
ఒక్క క్షణం

***ఒక్క క్షణం*** (English: *One Second*) వి ఆనంద్ దర్శకత్వం వహించిన 2017 భారతీయ తెలుగు భాషా రొమాంటిక్ వైజ్ఞానిక కల్పన సినిమా, లక్ష్మీ నరసింహ ఎంటర్‌టైన్‌మెంట్స్  బ్యానర్లో చక్ర చిగురుపతి నిర్మించారు. ఈ చిత్రంలో అల్లు శిరీష్, సురభి, అవసరాల శ్రీనివాస్, సీరత్‌ కపూర్ ప్రధాన పాత్రల్లో నటించారు. ఈ చిత్రం ఒక సమాంతర జీవిత భావనతో వ్యవహరిస్తుంది, ఇక్కడ కథానాయకుడు తన గమ్యం, విధి, సమయానికి వ్యతిరేకంగా పోరాడుతాడు.

సినిమా సినిమాటోగ్రఫీని శ్యామ్ కే నాయుడు చేయగా, స్కోరు, సౌండ్‌ట్రాక్‌ను మణి శర్మ స్వరపరిచారు. విమర్శకులు, ప్రేక్షకుల నుండి మంచి సమీక్షలతో ఈ చిత్రం 2017 డిసెంబరు 28 న ప్రపంచవ్యాప్తంగా విడుదలైంది. ఈ సినిమాను తరువాత 2019 లో శూర్వీర్ 2 గా హిందీలో డబ్ చేసి విడుదల చేశారు.

## కళాకారుడు
* అల్లు శిరీష్ జీవగా
* సురభి జోష్నాగా
* సీరత్‌ కపూర్ స్వాతిగా
* అవసరాల శ్రీనివాస్ శ్రీనివాస్గా
*వైవా హర్ష

## సౌండ్ట్రాక్

సంగీతాన్ని మణి శర్మ స్వరపరిచారు, లహరి మ్యూజిక్లో విడుదల చేశారు.

## ప్రస్తావనలు

## బాహ్య లింకులు
*

వర్గం:2017 తెలుగు సినిమాలు
నాగార్జునసాగర్ టెయిల్ పాండ్

*నాగార్జున సాగర్ టెయిల్ పాండ్*' (నాగార్జునసాగర్ తోక చెరువు) నాగార్జునసాగర్ దిగువున 21 కిమీ  లో ఉన్న ఒక బహుళార్ధసాధక జలాశయం. దీనినిని నల్గొండ జిల్లాలోని సత్రసాల సమీపంలో కట్టారు.. దీని స్థూల నీటి నిల్వ సామర్థ్యం 6 టిఎంసిఎఫ్.  రిజర్వాయర్ నీటి వ్యాప్తి ప్రాంతం నాగార్జున సాగర్ ఆనకట్ట వరకు విస్తరించి ఉంది. ఈ ప్రాజెక్ట్ జూలై 2014 నాటికి పూర్తయింది.  
thumb| నాగార్జున సాగర్ ఆనకట్ట ఎడమవొడ్డున 810 మెగావాట్ల విద్యుత్ కేంద్రం

## జల విద్యుత్ ఉత్పత్తి
నది వరద నీరు, ప్రకాశం బ్యారేజ్ అవసరాలకు విడుదల చేసిన నీటి నుండి ఆనకట్టకు అందుబాటులో ఉన్న నీటిని ఉపయోగించుకోవడానికి, 25 మెగావాట్ల రెండు యూనిట్ల జల విద్యుత్ ఉత్పత్తి యూనిట్లను 2017 సంవత్సరంలో ఆంధ్రప్రదేశ్ విద్యుదుత్పత్తి సంస్థ(APGENCO) ప్రారంభించింది. 

## అధిక వాడుక సమయంలో విద్యుత్ ఉత్పత్తి
ప్రస్తుతం, నాగార్జున సాగర్ డ్యామ్ వద్ద ఉన్న 700 మెగావాట్ల రివర్సిబుల్ హైడ్రో టర్బైన్లు (7 x 100 మెగావాట్లు) విద్యుత్ ఉత్పత్తి విధానంలో విడుదలైన నీటిని నిల్వ చేయడానికి టెయిల్ పాండ్ అందుబాటులో లేకపోవడం వల్ల పంపింగ్ విధానంలో పనిచేయలేకపోతున్నాయి. టెయిల్ పాండ్ పూర్తవడంతో, విద్యుత్ గ్రిడ్ నుండి మిగులు విద్యుత్తును వాడి  క్రిందికి వచ్చిన నీటిని  నాగార్జున సాగర్ రిజర్వాయర్‌కు తిరిగి పంపింగ్ చేయడానికి, రోజువారీగా గరిష్ట భారాన్ని తీర్చడానికి ఉపయోగపడుతుంది. తోక చెరువులో లభించే ఒక టిఎంసిఎఫ్ లైవ్ స్టోరేజ్ వాటర్ కెపాసిటీ నుండి ఎనిమిది గంటల వ్యవధిలో 700 మెగావాట్ల గరిష్ట శక్తిని పొందవచ్చు.

## నీటిపారుదల సంభావ్యత
గోదావరి నది నుండి ఏటా 200 టిఎంసిఎఫ్ మిగులు నీటిని దుమ్ముగూడెం ఎత్తిపోతల పథకం ద్వారా ఈ తోక చెరువుకు బదిలీ చేయాలని ప్రణాళిక వేశారు. ఈ నీటిని   410 టిఎంసిఎఫ్ స్థూల నీటి నిల్వ సామర్థ్యం గల నాగార్జున సాగర్ రిజర్వాయర్‌కు పంపుతారు. అందువల్ల నాగార్జున సాగర్ రిజర్వాయర్ ఎగువ శ్రీశైలం రిజర్వాయర్ నుండి నీటి సరఫరాను పొందవలసిన అవసరం లేదు. దీని నీటి స్థాయి (48.33 మీ MSL ), దిగువ పులిచింతల డ్యామ్  పూర్తి రిజర్వాయర్ స్థాయి (53.34 మీ MSL) తక్కువగా వుండడంతో , పులిచింతల  జలాశయంలో మిగులు నీటిని పైకి పంప్ చేయవచ్చు.  అందువలన  శ్రీశైలం రిజర్వాయర్‌లో నిలుపుకున్న నీరు తెలంగాణ, రాయలసీమ ప్రాంతాల నీటిపారుదల అవసరాలకు, జురాల, శ్రీశైలం జలాశయాల ద్వారా  ఉపయోగించబడుతుంది.  అలాగే  కృష్ణానదిలో  నీరు సరిపోనపుడు,   నాగార్జున సాగర్ రిజర్వాయర్ నుండి నీటిని  శ్రీశైలం ఎడమవొడ్డున గల విద్యుత్ కేంద్రము పంపింగ్ పద్దతిలో వాడడం ద్వారా, శ్రీశైలం జలాశయానికి పంపించవచ్చు. అప్పుడు  కోలిసాగర్ ఎత్తిపోతల ప్రాజెక్ట్ ( సమీపంలో), రాజీవ్ భీమ ఎత్తిపోతల ప్రాజెక్ట్, నెట్టంపాడు ఎత్తిపోతల ప్రాజెక్ట్ ( సమీపంలో), కల్వకుర్తి ఎత్తిపోతల పథకం, శ్రీశైలం లెఫ్ట్ బ్యాంక్ కెనాల్, తెలుగు గంగ నీటిపారుదల ప్రాజెక్టు, హంద్రీనీవా ఎత్తిపోతల ప్రాజెక్ట్, గాలేరి నగరి ఇరిగేషన్ ప్రాజెక్ట్, వెలిగొండ ఇరిగేషన్ ప్రాజెక్ట్ లకు నీరు అందుబాటులో వుంటుంది.

## ఇది కూడ చూడు

* సీలేరు నది
* ఇచ్చంపల్లి ప్రాజెక్ట్
* దుమ్ముగూడెం ఎత్తిపోతల పథకం

## ప్రస్తావనలు

## వెలుపలి లంకెలు
వర్గం:కృష్ణా నది
వర్గం:ఆంధ్రప్రదేశ్ ఆనకట్టలు
పాపికొండ జాతీయ ఉద్యానవనం

**పాపికొండ జాతీయ ఉద్యానవనం** ఆంధ్రప్రదేశ్ రాష్ట్రంలోని తూర్పు గోదావరి, పశ్చిమ గోదావరి జిల్లాల నడుమ ఉన్న పాపికొండలలో ఉంది.
 
## చరిత్ర
ఈ ఉద్యానవనాన్ని 1978 లో వన్యప్రాణుల సంరక్షణ కేంద్రంగా ఏర్పరిచారు. ఆ తరువాత 2008 లో ఈ ఉద్యానవనాన్ని జాతీయ ఉద్యానవనంగా ప్రకటించారు.

## జంతు, వృక్ష సంపద
ఈ ఉద్యానవనంలో తేమ ఆకురాల్చే, పొడి ఆకురాల్చే అడవులు ఉన్నాయి. చెట్ల జాతులలో స్టెరోకార్పస్ మార్సుపియం, టెర్మినాలియా ఎలిప్టికా, టెర్మినాలియా అర్జున, అడినా కార్డిఫోలియా, స్టెర్క్యులియా యురెన్స్, మంగిఫెరా ఇండికా, అనోజిసస్ లాటిఫోలియా లాంటి అనేక రకాల జాతులకు చెందిన మొక్కలు ఉన్నాయి. ఈ ఉద్యానవనంలో బెంగాల్ పులులు, చిరుతపులులు, మచ్చ పిల్లులు, ఎలుగుబంట్లు, జింకలు లాంటి అనేక రకాల జంతువులు ఉన్నాయి.

## మరిన్ని విశేషాలు
ఈ ఉద్యానవనం ఎత్తు 20మీ నుండి 850 మీ వరకు ఉంటుంది. ఈ ఉద్యానవనం గుండా గోదావరి నది ప్రవహిస్తుంది. పోలవరం నీటిపారుదల ప్రాజెక్టు పూర్తి అయిన తరువాత ఈ ఉద్యానవనం కనుమరుగయ్యే అవకాశాలు ఉన్నాయి.

## మూలాలు

వర్గం:ఆంధ్రప్రదేశ్ వన్యప్రాణుల అభయరణ్యాలు
వర్గం:భారతదేశ ఉద్యానవనాలు
మీకు మాత్రమే చెప్తా

**మీకు మాత్రమే చెప్తా** 2019, నవంబరు 1న విడుదలైన తెలుగు రొమాంటిక్ కామెడీ సినిమా. కింగ్ ఆఫ్ ది హిల్ ఎంటర్టైన్మెంట్ పతాకంపై విజయ్ దేవరకొండ నిర్మించిన ఈ చిత్రానికి షమ్మీర్ సుల్తాన్ దర్శకత్వం వహించాడు. తరుణ్ భాస్కర్ దాస్యం, వాణి భోజన్ ప్రధాన పాత్రల్లో నటించారు. ఈ సినిమాకు శివకుమార్ సంగీతం అందించగా, మ‌ద‌న్ గుణ‌దేవా సినిమాటోగ్రఫీ చేశాడు. నిర్మాతగా విజయ్ కు, దర్శకుడిగా షమ్మీర్ కు ఇది తొలిచిత్రం.

## కథ
చిన్న‌నాటి స్నేహితులైన రాకేష్‌ (త‌రుణ్ భాస్క‌ర్‌), కామేష్‌ (అభిన‌వ్ గోమ‌ఠం) ఒక టీవీ ఛానెల్‌లో ప‌నిచేస్తుంటారు. రాకేష్‌ ప్రేమించిన అమ్మాయితో పెళ్లికి సిద్ధమవుతాడు. అన్ని అల‌వాట్లున్న రాకేష్, ప్రేమ కోసం తనకు కాబోయే భార్యకు అబద్ధం చెబుతాడు. పెళ్లికి ముహూర్తం నిర్ణయిస్తారు. సరిగ్గా అప్పుడే రాకేష్ న‌టించిన ఒక ఆగిపోయిన సినిమాలోని ఒక బూతు వీడియో ఆన్‌లైన్‌లో లీక్ అవుతుంది. పెళ్లి రెండు రోజుల ముందు ఆ వీడియో లీక్ కావ‌డంతో త‌న పెళ్లి ఎక్క‌డ ఆగిపోతుందోన‌ని భ‌య‌ప‌డ‌తాడు. అదే స‌మ‌యంలో త‌న స్నేహితులు కామేష్‌, పాపాతో క‌లిసి హ్యాక‌ర్‌ను క‌నిపెట్టే ప్ర‌య‌త్నం చేస్తారు. చివ‌ర‌కు వీడియో ఉన్న లింక్‌ను హ్యాక్ చేసి డిలీట్ చేశారా? అస‌లు ఆ వీడియో అప్‌లోడ్ చేసిందెవ‌రు? ఆ వీడియో కార‌ణంగా రాకేష్ ఎలాంటి స‌మ‌స్య‌ల‌ను ఎదుర్కొన్నాడ‌నేది మిగతా కథ.

## నటవర్గం
* తరుణ్ భాస్కర్ దాస్యం
* వాణి భోజన్
* అభినవ్ గోమఠం
* నవీన్ జార్జ్ థామస్
* అనసూయ భరధ్వాజ్
* అవంతిక మిశ్రా
* వినయ్ వర్మ
* పావని గంగిరెడ్డి

## సాంకేతికవర్గం
* రచన, దర్శకత్వం: షమ్మీర్ సుల్తాన్
* నిర్మాత: వర్ధన్ దేవరకొండ, విజయ్ దేవరకొండ
* సంగీతం: శివకుమార్
* ఛాయాగ్రహణం: మ‌ద‌న్ గుణ‌దేవా
* కూర్పు: శ్రీజిత్ సారంగ్
* నిర్మాణ సంస్థ: విజయ్ దేవరకొండ ప్రొడక్షన్, కింగ్ ఆఫ్ ది హిల్ ఎంటర్టైన్మెంట్
* పంపిణీదారు: గ్లోబల్ సినిమాస్

## విడుదల
ఈ చిత్ర అధికారిక టీజర్ ఆదిత్యా మ్యూజిక్ ద్వారా 2019, సెప్టెంబరు 6న విడుదల అయింది. 2019, అక్టోబరు 16న ఈ చిత్ర అధికారిక ట్రైలర్ ను మహేష్ బాబు విడుదల చేశాడు.

## పాటలు

ఈ చిత్రానికి శివకుమార్ సంగీతం అందించగా రాక్కేండు మౌళి, షమ్మీర్ సుల్తాన్, అసుర పాటలు రాసారు.

## మూలాలు

## ఇతర లంకెలు
* 

వర్గం:2019 తెలుగు సినిమాలు
వర్గం:తెలుగు కుటుంబకథా సినిమాలు
శ్రీ వేంకటేశ్వర జాతీయ ఉద్యానవనం

**శ్రీ వేంకటేశ్వర జాతీయ ఉద్యానవనం** ఆంధ్రప్రదేశ్ రాష్ట్రంలోని చిత్తూరు జిల్లాలోని తిరుపతి నగరానికి చేరువలో ఉంది.

## చరిత్ర
ఈ ఉద్యానవనాన్ని 1989 లో జాతీయ ఉద్యనవనంగా ప్రకటించారు. ఇది 353 చదరపు కిలోమీటర్ల వైశాల్యంలో విస్తరించి ఉంది. ఈ ప్రాంతం తిరుపతి నగరానికి 15 కిలోమీటర్ల దూరంలో ఉన్న శేషాచలం అటవీ ప్రాంతంలో ఉంది.

## జంతు, వృక్ష సంపద
ఈ ఉద్యానవనంలో నక్కలు, హైనాలు, చిరుతలు, పాంథర్‌లు, ఎలుగు బంట్లు, అడవి కుక్కలు, అడవి పిల్లులు, ఎగిరే బల్లులు వంటి ఎన్నో రకాల వన్యప్రాణులకు ఆవాసంగా ఉంది. ఇందులో తేమతో కూడిన ఆకురాల్చే అడవులు, పొడి ఆకురాల్చే అడవులు ఉన్నాయి. ఇందులో ఎర్ర సాండర్స్, షోరియా తాలూరా, షోరియా థంబుర్గ్గియా, టెర్మినాలియా పల్లిడా, గంధపు చెక్క, సైకాస్ బెడ్‌డోమీ, సిజిజియం ఆల్టర్నిఫోలియం, సైలోటం నుడమ్ వంటి అరుదైన స్థానిక మొక్కల జాతులు ఈ ప్రాంతంలో పెరుగుతాయి 
## మరిన్ని విశేషాలు
ఈ ఉద్యానవనంలో తలకోన, గుండలకోన, గుంజనా వంటి జలపాతాలు ఉంటాయి.  భారత ప్రభుత్వం 2010 లో శేషాచలం కొండలను భారతదేశ జీవగోళ నిల్వలలో ఒకటిగా ప్రకటించడంతో, ఈ జాతీయ ఉద్యానవనం దానిలో భాగమైంది.

## దేవాలయాలు

* సిద్ధేశ్వరస్వామి దేవాలయం: ఈ దేవాలయం ద్రావిడ శైలిలో నిర్మించబడింది. ఇక్కడి ప్రధాన దేవత శివుడు.

## మూలాలు

వర్గం:భారతదేశ ఉద్యానవనాలు
వర్గం:ఆంధ్రప్రదేశ్ అభయారణ్యాలు
చక్రవర్తుల రాఘవాచారి

**చక్రవర్తుల రాఘవాచారి** (సెప్టెంబరు 10, 1939 - అక్టోబరు 28, 2019) పాత్రికేయుడు, సీనియర్ జర్నలిస్ట్. 1972 నుండి 2005 వరకు విశాలాంధ్రలో సంపాదకుడిగా పనిచేశాడు.

## జననం
రాఘవాచారి 1939, సెప్టెంబరు 10న జనగామ జిల్లా, పాలకుర్తి మండలం, శాతాపురం గ్రామంలోని సనాతన శ్రీవైష్ణవ కుటుంబంలో జన్మించాడు. కొద్దికాలం తరువాత రాఘవాచారి కుటుంబంతో తన అమ్మమ్మ ఊరైన కృష్ణా జిల్లా, బొకినాల అగ్రహారానికి వచ్చాడు.

## కుటుంబం
గుంటూరు జిల్లా కమ్యూనిస్టు నేత కనపర్తి నాగయ్య కుమార్తె జ్యోత్స్నతో రాఘవాచారి వివాహం జరిగింది.

## విద్యాభ్యాసం
11వ ఏట సికింద్రాబాదు లాలాగూడ రైల్వే పాఠశాలలో అయిదో తరగతిలో చేరిన రాఘవాచారి 1953 నుంచి విశాలాంధ్ర చదవడం ప్రారంభించాడు. నిజాం కళాశాలలో పి.యు.సి.లో చేరి, ఉస్మానియా విశ్వవిద్యాలయం 6వ ర్యాంకు సాధించాడు. ఉస్మానియా విశ్వవిద్యాలయం ఇంజనీరింగ్‌ కాలేజీలో చేరి మధ్యలోనే అది వదిలేసి వరంగల్లు వెళ్ళి బీఎస్సీ చదివాడు. హైదరాబాదుకు వచ్చి న్యాయశాస్త్రంలో పట్టభద్రుడై ఎల్‌.ఎల్‌.ఎం. చేశాడు.

కమ్యూనిస్టు పార్టీ అనుబంధ విద్యార్థి సంఘంలో చేరి, ప్రధాన కార్యదర్శి పదవికి పోటీచేసి గెలిచాడు. ఆ తరువాత అఖిల భారత విద్యార్థి సమాఖ్య నుండి లా-కళాశాల విద్యార్థి సంఘం అధ్యక్ష స్థానానికి పోటీ చేసి గెలుపొందాడు.

## పాత్రికేయరంగం
1969–71లో ఢిల్లీ నుంచి వెలువడే వామపక్ష అనుకూల పేట్రియట్‌ ఇంగ్లిష్‌ పత్రిక విలేకరిగా పనిచేశాడు. 1971లో విజయవాడలోని విశాలాంధ్రలో చేరి, కొద్దికాలంలో ఆ పత్రికకు సంపాదకుడిగా నియమించబడ్డాడు. 28 ఏళ్ల సుదీర్ఘ కాలం విశాలాంధ్ర సంపాదకులుగా ఉన్న రాఘవాచారి ప్ర‌జాప‌క్ష పాత్రికేయుడిగా గుర్తింపుపొందాడు.

## నిర్వహించిన పదవులు
# ఏఐఎస్ఎఫ్ రాష్ట్ర అధ్యక్షుడు
# సీపీఐ రాష్ట్ర కంట్రోల్ కమిషన్ చైర్మన్‌
# సీపీఐ జాతీయ కంట్రోల్ కమిషన్ సభ్యుడు

## మరణం
గత కొంతకాంలగా అనారోగ్యంతో ఉన్న రాఘవాచారి, హైదరాబాదులోని ఒక హాస్పిటల్‌లో చికిత్సపొందుతూ 2019, అక్టోబరు 28వ తేది తెల్లవారుజామున మరణించాడు.

## మూలాలు

వర్గం:1939 జననాలు
వర్గం:2019 మరణాలు
వర్గం:జనగామ జిల్లా పాత్రికేయులు
వర్గం:జనగామ జిల్లా వ్యక్తులు
వర్గం:సంపాదకులు
అభినవ్ గోమఠం

**అభినవ్ గోమఠం** తెలంగాణ రాష్ట్రానికి చెందిన తెలుగు సినిమా నటుడు. 2014లో వచ్చిన మైనే ప్యార్ కియా చిత్రంతో సినిమారంగంలోకి అడుగుపెట్టిన అభినవ్, 2018లో వచ్చిన ఈ నగరానికి ఏమైంది చిత్రంలోని కౌశిక్ పాత్ర ద్వారా గుర్తింపు పొందాడు.

## జీవిత విశేషాలు
హైదరాబాదులో జన్మించిన అభినవ్, గుజరాత్ లో పెరిగాడు. అభినవ్ తండ్రి ఎయిర్ ఫోర్స్ లో ఉద్యోగి. అందువల్ల అభినవ్ విద్యాభ్యాసం వివిధ ప్రాంతాలలో జరిగింది. బి.టెక్ చదువుతున్న సమయంలో కాలేజీలోనే నటనలో శిక్షణ పొందాడు.  ఇంజినీరింగ్‌ తరువాత కొంతకాలం డెల్‌ కంపెనీలో ఎగ్జిక్యూటివ్‌గా పనిచేసి, సినిమాలకోసం ఉద్యోగాన్ని వదిలేశాడు.

## సినిమారంగం
నటనపై ఉన్న ఆసక్తితో ఉదాన్ థియేటర్, అహం థియేటర్ వంటి నాటక సంస్థలు ప్రదర్శించిన నాటకాల్లో నటించాడు. అటుతరువాత కొన్ని లఘుచిత్రాలలో ప్రధాన పాత్రలు పోషించాడు.

### నటించిన చిత్రాలు

## వెబ్‌సిరీస్
* అర్థమైందా అరుణ్ కుమార్
* తులసివనం
* సేవ్ ద టైగర్స్ 
* సేవ్ ది టైగర్స్ 2

## మూలాలు

వర్గం:తెలుగు సినిమా నటులు
వర్గం:జీవిస్తున్న ప్రజలు
వర్గం:హైదరాబాదు వ్యక్తులు
నేపాల్ రాజులు

నేపాల్ లో సాంప్రదాయకంగా మహారాజాధిరాజా అని పిలుస్తారు. 1768 నుండి 2008 వరకు నేపాల్  చక్రవర్తి  రాచరికం అధిపతి- షా రాజవంశం. 2008 మే 28 న రాచరికం పరిపాలన రద్దు చేశారు. ముస్తాంగ్ , బజాంగ్ , సాలియన్ జాజార్కోట్లలోని ఉపరాష్ట్ర రాచరికాలు కూడా అక్టోబర్ 2008 రద్దు చేయబడ్డాయి.2015లో నేపాల్ కొత్త రాజ్యాంగం అమల్లోకి వచ్చినప్పుడు నేపాల్ కమ్యూనిస్ట్ పార్టీకి చెందిన కె.పి.శర్మ ఓలీ కొత్త ప్రధాని అయ్యారు.

## చరిత్ర
నేపాల్ రాజ్యం 1768  సెప్టెంబర్ 25 న గోర్ఖ రాజు పృథ్వీ నారాయణ్ షా చేత స్థాపించబడింది. అతను ఖాట్మండు , పటాన్  భక్తపూర్ రాజ్యాలను తన షా రాజవంశం క్రింద ఒకే రాష్ట్రంగా ఏకం చేయడంలో విజయం సాధించాడు. నేపాల్ రాజ్యం దాని చరిత్రలో చాలా వరకు ఒక సంపూర్ణ రాచరికం వ్యవస్థ. 1846 నుండి 1951 విప్లవం దేశం వాస్తవంగా రానా రాజవంశం నుండి వంశపారంపర్యం  ప్రధానమంత్రులచే పాలించబడింది.1990 నవంబర్  లో, జన ఆండోలన్ ఉద్యమం తరువాత, కొత్త రాజ్యాంగం ఆమోదించబడింది. దేశం రాజ్యాంగ రాచరికం రద్దు అయినది.
1996 ఫిబ్రవరి 13  న, నేపాల్ లో కమ్యూనిస్ట్ పార్టీ  నేపాల్ లో ప్రారంభించింది . 2005
ఫిబ్రవరి 1 న, అంతర్యుద్ధంలో భద్రతా పరిస్థితి క్షీణించడంతో, జ్ఞానేంద్ర రాజు అత్యవసర పరిస్థితిని ప్రకటించి రాజ్యాంగాన్ని నిలిపివేశారు.  దేశంపై ప్రత్యక్ష నియంత్రణను చేపట్టారు. 
24 ఏప్రిల్ 2006 న,  అండోలన్ ఉద్యమం తరువాత, రాజు సంపూర్ణ అధికారాన్ని వదులుకోవడానికి  అంగీకరించాడు. నవంబర్ 2006 న, సమగ్ర శాంతి ఒప్పందంపై సంతకం చేయడంతో అంతర్యుద్ధం ముగిసింది.  2007 జనవరి 15 న, రాజు కొత్తగా ఏర్పడిన తాత్కాలిక శాసనసభ తన విధులను నిర్వర్తించకుండా సస్పెండ్ చేశారు. చివరగా, 28 మే 2008 న, రాజ్యాన్ని 1 వ రాజ్యాంగ అసెంబ్లీ అధికారికంగా రద్దు చేసింది ఫెడరల్ డెమోక్రటిక్ రిపబ్లిక్ ఆఫ్ నేపాల్ ప్రకటించింది. ముస్తాంగ్ , బజాంగ్ , సాలియన్, జాజార్కోట్లలోని ఉపరాష్ట్ర రాచరికాలు కూడా అక్టోబర్ 2008 లో రద్దు చేయబడ్డాయి.

## నేపాల్ రాజులు పరిపాలన
## గమనిక
పృథ్వీ నారాయణ్ షా ఏకీకృత నేపాల్  మొదటి పాలకుడు. ఏ 1768 కి ముందు, ఆధునిక నేపాల్ వివిధ చిన్న రాజ్యాలుగా ఉండేది. వీటిలో షా రాజులు పాలన కొనసాగించారు. కాబట్టి షా రాజవంశం  వాస్తవ చరిత్ర పృథ్వీ నారాయణ్ షా కంటే చాలా కాలం నాటిది

## మూలాలు

వర్గం:నేపాల్
జొహ్రా సెహ్గల్

**జొహ్రా సెహ్గల్** ( ఏప్రిల్ 27, 1912 - జూలై 10, 2014 ) ఒక నటి, నర్తకి, కొరియోగ్రాఫర్. ఈమె పద్మవిభూషణ్ పురస్కార గ్రహీత.

## తొలినాళ్ళ జీవితం
ఈమె 1912, ఏప్రిల్ 27న ముంతాజుల్లా ఖాన్, నాటికా బేగం దంపతులకు ఉత్తర ప్రదేశ్ లోని రాంపూర్ లోని ఒక సాంప్రదాయ ముస్లిం కుటుంబంలో జన్మించింది. ఈమె ఏడుగురు పిల్లలలో మూడవ సంతానంగా జన్మించింది. వాళ్ళు జకుల్లా, హజ్రా, ఇక్రముల్లా, ఉజ్రా (ఉజ్రా బట్), అన్నా, సబీరా -, చక్రతలో పెరిగారు. ఈమె తన చిన్నతనంలోనే తల్లిని కోల్పోయింది. తన తల్లి కోరికలకు అనుగుణంగా ఈమె, తన సోదరి లాహోర్లోని క్వీన్ మేరీ కాలేజీకి చదివారు. తన గ్రాడ్యుయేషన్ పూర్తిచేసిన తరువాత ఎడిన్బర్గ్లో ఉన్న తన మామ సాహెబ్జాదా సయీదుజ్జాఫర్ ఖాన్ ఒక బ్రిటిష్ నటుడి దగ్గర అప్రెంటిస్ చేసింది.
## కెరీర్
ఈమె ఆగస్టు 8, 1935 న ఉదయ్ శంకర్ బృందంలో  జపాన్, ఈజిప్ట్, యూరప్, యుఎస్ లో ఫ్రెంచ్ నర్తకి సిమ్కీతో కలిసి నృత్యం చేసింది. ఈమె 1940 అల్మోరాలోని ఉదయ్ శంకర్ ఇండియా సాంస్కృతిక కేంద్రంలో ఉపాధ్యాయురాలిగా పనిచేసింది. ఇక్కడే తన కాబోయే భర్త యువ శాస్త్రవేత్త, చిత్రకారుడు కామేశ్వర్ సెగల్ ను కలుసున్నారు. ఈ జంట అల్మోరాలోని ఉదయ్ డాన్స్ ఇన్స్టిట్యూట్లో పనిచేసి ఇద్దరూ నిష్ణాతులైన నృత్యకారులు, కొరియోగ్రాఫర్లు అయ్యారు. ఇది తరువాత మూసివేయబడినప్పుడు, వారు సమీప పశ్చిమ భారతదేశంలోని లాహోర్కు వలస వెళ్లి వారి స్వంత జోహ్రేష్ డాన్స్ ఇన్స్టిట్యూట్ ను స్థాపించారు. తన భర్త 1959 లో తన భర్త మరణించిన తరువాత ఢిల్లీలో స్థిరపడి, అక్కడ ఉన్న నాట్యా అకాడమీకి డైరెక్టర్ అయ్యారు. ఈమె 1962 లో డ్రామా స్కాలర్‌షిప్ కోసం లండన్‌కు వెళ్లి అక్కడ భారతదేశంలో జన్మించిన భరతనాట్యం నర్తకి రామ్ గోపాల్‌ను కలుసుకొని, 1963 లో ప్రారంభించిన  చెల్సియాలోని నృత్యపాఠశాలలో ఉపాధ్యాయురాలిగా పనిచేశారు. 1982 లో జేమ్స్ ఐవరీ దర్శకత్వం వహించిన ది కోర్ట్సన్స్ ఆఫ్ బొంబాయి లో పనిచేసింది. టెలివిజన్ అనుసరణ ది జ్యువెల్ ఇన్ ది క్రౌన్ (ITV, 1984) లో లేడీ ఛటర్జీగా పాత్రకు ఈ చిత్రం మార్గం సుగమం చేసింది.  ఈమె ది రాజ్ క్వార్టెట్, ది జ్యువెల్ ఇన్ ది క్రౌన్, తాండూరి నైట్స్, మై బ్యూటిఫుల్ లాండ్రేట్ వంటి వాటిలో కనిపించింది.
## వ్యక్తిగత జీవితం
ఈమె ఆగష్టు 14, 1942 న కామేశ్వర్ సెహగల్ అనే హిందువును వివాహం చేసుకుంది. మొదట్లో తన  తల్లిదండ్రుల విముఖత చూపారు కానీ చివర్లో ఈ వివాహానికి అంగీకరించారు. వీళ్లకు కు ఇద్దరు పిల్లలు కిరణ్ సెగల్, పవన్ సెహగల్. పవన్ సెహగల్ WHO కోసం పనిచేస్తుంది. కిరణ్ సెగల్ ఒడిస్సి నర్తకి. 2012 లో,  ఈమె జీవిత చరిత్రను తన కుమార్తె కిరణ్ సెగల్ "జోహ్రా సెహగల్: ఫ్యాటీ" పేరుతో రాశారు.

## పురస్కారాలు
* 1963 - సంగీత నాటక్ అకాడమీ పురస్కారం 
* 1998 - పద్మశ్రీ పురస్కారం 
* 2001 - కాళిదాస్ సమ్మన్ పురస్కారం
* 2002 - పద్మ భూషణ్ పురస్కారం
* 2004 - సంగీత నాటక్ అకాడమీ ఫెలోషిప్
* 2010 - పద్మవిభూషన్

## మరిన్ని విశేషాలు
ఈమె ఉదయ్ శంకర్ బృందంలో నర్తకిగా తన వృత్తిని ప్రారంభించింది. ఈమె 60 ఏళ్ళకు పైగా కెరీర్ వ్యవధిలో క్యారెక్టర్ నటిగా అనేక బాలీవుడ్ చిత్రాలలో నటించింది. ఈమె యునైటెడ్ స్టేట్స్, జపాన్ వంటి దేశాలలో ప్రదర్శనలు చేసింది.
## మరణం
ఈమె జూలై 10, 2014 న తన 102 సంవత్సరాల వయస్సులో గుండెపోటుతో మరణించింది.

## మూలాలు

వర్గం:1912 జననాలు
వర్గం:2014 మరణాలు
వర్గం:ఉత్తర ప్రదేశ్ వ్యక్తులు
పొంగు టీకా

thumb|పొంగు టీకా వేస్తున్న ఆరోగ్య కార్యకర్త
**[[మీజిల్స్]] (పొంగు) వ్యాక్సిన్** అనేది ఒక టీకా, ఇది పొంగును నివారించటంలో ప్రభావవంతమైంది. ఒక మోతాదు పొందిన తరువాత తొమ్మిది నెలలు గలవారిలో 85% మంది పిల్లలు, పన్నెండు నెలలకు పైగా వయస్సు గలవారిలో 95% మంది పిల్లలు రోగనిరోధక శక్తిని పొందుతారు. ఒక మోతాదును పొందిన తరువాత రోగనిరోధక శక్తిని పెంచుకోని వారందరూ దాదాపు రెండవ మోతాదు తరువాత పెంచుకుంటారు. జనాభాలో టీకా రేట్లు 93% కంటే ఎక్కువగా ఉన్నప్పుడు పొంగు వ్యాప్తి  సాధారణంగా జరగదు; అయినప్పటికీ, టీకా రేట్లు తగ్గితే ఇది మళ్ళీ రావచ్చు; టీకా ప్రభావం చాలా సంవత్సరాలు ఉంటుంది. ఇది కాలక్రమేణా తక్కువ ప్రభావవంతంగా మారుతుందా అనేది అస్పష్టంగా ఉంది. వ్యాధి బహిర్గతం అయిన రెండు రోజులలో టీకాను ఇచ్చినట్లయితే వ్యాధిని కూడా టీకా నిరోధించవచ్చు.

సాధారణంగా హెచ్‌ఐవి ఇన్‌ఫెక్షన్ ఉన్నవారితో సహా టీకా అందరికీ సురక్షితమైంది. దుష్ప్రభావాలు సాధారణంగా తేలికపాటిగా ఉండి, స్వల్పకాలం ఉంటాయి. ఇంజక్షన్ చేసిన చోట నొప్పి ఉండవచ్చు లేదా తేలికపాటి జ్వరం రావచ్చు. లక్ష మందిలో ఒకరికి అనాఫిలాక్సిస్ (తీవ్రమైన ఎలర్జీ) వచ్చినట్లుగా నమోదు చేయబడింది. గిలియన్-బారే సిండ్రోమ్, ఆటిజం (పగటికలలు కనే స్వభావం), శోధతో కూడిన ప్రేగు వ్యాధి రేట్లు పెరిగినట్లు కనిపించడం లేదు.  

ఈ టీకా ఒకటిగా లభిస్తుంది, రుబెల్లా టీకా, గవదబిళ్ళ టీకా, వరిసెల్లా టీకా (ఎమ్ ఎమ్ ఆర్ టీకా, ఎమ్ ఎమ్ ఆర్ వి టీకా)తో సహా ఇతర టీకాలతో కలిపి లభిస్తుంది. ఈ టీకా అన్ని సూత్రీకరణలతో సమానంగా పని చేస్తుంది. ఈ వ్యాధి సాధారణంగా ఉన్న ప్రపంచంలోని ప్రాంతాలలోని తొమ్మిది నెలల వయస్సు వారికి ఇవ్వమని ప్రపంచ ఆరోగ్య సంస్థ సిఫార్సు చేసింది. వ్యాధి చాలా అసాధారణంగా ఉన్న ప్రాంతాలలో పన్నెండు నెలల వయస్సులో ఇవ్వడం అనేది సహేతుకమైనది. ఇది సజీవమైన టీకా. ఇది ఎండిన పొడి నుండి తయారవుతుంది, చర్మం కింద లేదా కండరానికి ఇవ్వడానికి ముందు దీన్ని కలపాలి. టీకా ప్రభావవంతమైంది అనే ధృవీకరణ రక్త పరీక్షల ద్వారా నిర్ధారించబడగలదు.

2013 నాటికి ప్రపంచవ్యాప్తంగా 85% మంది పిల్లలు ఈ టీకాను పొందారు. 2008లో కనీసం 192 దేశాలు రెండు మోతాదులను ఇచ్చాయి. ఇది మొట్టమొదటగా 1963 లో ప్రవేశపెట్టబడింది. మీజిల్స్-మంప్స్-రుబెల్లా (ఎంఎంఆర్) టీకా కలయిక మొదట 1971 లో అందుబాటులోకి వచ్చింది. 2005 లో చికెన్‌పాక్స్ టీకాను ఈ మూడింటికి కలుపుతూ ఎమ్ ఎమ్ ఆర్ వి టీకాను ఇస్తున్నారు. ఇది ప్రపంచ ఆరోగ్య సంస్థ యొక్క అత్యవసరమైన మందుల జాబితాలో ఉంది, ఇది ప్రాథమిక ఆరోగ్య వ్యవస్థలో అవసరమయ్యే చాలా అతి ముఖ్యమైన మందు. ఈ టీకా ఎక్కువ ఖరీదైంది కాదు.

## మూలాలు

వర్గం:టీకాలు
మెనింగోకాకల్ టీకా

మెనింగోకాకల్ టీకా, నీసేరియా మెనింగిటిడిస్ ద్వారా సంక్రమణను నివారించడానికి ఉపయోగించే టీకాలలో దేనినైనా సూచిస్తుంది. ఈ క్రింది కొన్ని లేదా అన్ని రకాల మెనింగోకాకస్‌లకు అంటే A, C, W135, Yలను నిరోధించటానికి వేర్వేరు రకాలు ప్రభావవంతంగా ఉంటాయి. 85 శాతం నుండి 100 శాతం వరకు టీకాలు ప్రభావవంతంగా ఉంటాయి. దీన్ని విస్తృతంగా ఉపయోగించే జనాభాలో మెనింజైటిస్, సెప్సిస్ ఫలితాలలో తగ్గుదల ఉంది. ఇది కండరానికి లేదా చర్మం కింద ఇంజక్షన్ ద్వారా ఇవ్వబడతాయి.

ఓ మాదిరి లేదా అధిక రేటు ఉన్న దేశాలలో లేదా తరచూ విజృంభణ చెందుతున్న దేశాలలో మామూలుగా టీకాలు వేయాలని ప్రపంచ ఆరోగ్య సంస్థ సిఫారసు చేస్తుంది. వ్యాధి వచ్చే తక్కువ ప్రమాదవకాశం ఉన్న దేశాలలో, అధిక ప్రమాదం గల ప్రజలకు వ్యాధుల నుండి రోగ నిరోధక శక్తిని కలిగించాలని వారు సిఫార్సు చేస్తున్నారు. ఆఫ్రికన్ మెనింజైటిస్ బెల్ట్‌లో ఒకటి నుండి ముప్పై ఏళ్ళ మధ్య ఉన్న వారికి మెనింగోకాకల్ ఎ కాంజుగేట్ వ్యాక్సిన్‌తో వ్యాధి నిరోధక శక్తిని కలిగించే ప్రయత్నాలు కొనసాగుతున్నాయి. కెనడా, అమెరికా సంయుక్త రాష్ట్రాలలో, టీనేజర్లు, అధిక ప్రమాదం ఉన్న ఇతరులకు మామూలుగా నాలుగు రకాల నిరోధానికి  టీకాలను  సిఫార్సు చేస్తారు. హజ్ కోసం మక్కాకు ప్రయాణించే ప్రజలకు కూడా ఇవి అవసరం.

భద్రత అనేది సాధారణంగా మంచిది. ఇంజక్షన్ చేసిన ప్రదేశంలో కొందరికి నొప్పి, ఎర్రబడటం జరుగుతుంది. గర్భధారణ స్లమయంలో దీని వాడకం సురక్షితంగా కనిపిస్తుంది. మిలియన్ మోతాదులలో ఒకటి కన్నా తక్కువ కేసులలో అనేక రకాల తీవ్రమైన అలెర్జీ ప్రతిచర్యలు సంభవిస్తాయి.

మొదటి మెనింగోకాకల్ వ్యాక్సిన్ 1970 లో అందుబాటులోకి వచ్చింది**.**  ఇది ప్రాథమిక ఆరోగ్య వ్యవస్థలో అవసరమైన అతి ముఖ్యమైన మందు**.** 2014 నాటికి ఒక మోతాదుకు మొత్తం ఖర్చు 3.23 నుండి 10.77 అమెరికా డాలర్లు ఉంది. అమెరికా సంయుక్త రాష్ట్రాలలో దీని ధర 100 నుండి 200 డాలర్ల మధ్య ఉంది.

## మూలాలు

వర్గం:టీకాలు
ప్రపంచ పొదుపు దినోత్సవం

thumb|పొదుపును గురించి తెలియచేసే చిత్రం
**ప్రపంచ పొదుపు దినోత్సవం** ప్రతి సంవత్సరం అక్టోబరు 30న నిర్వహిస్తారు. సామాన్య పౌరులకి పొదుపు ప్రాముఖ్యత గురించి అవగాహన కలిగించడంకోసం ఈ దినోత్సవం జరుపుకుంటారు. 

## చరిత్ర
1924లో ఇటలీలోని మిలాన్ నగరంలో జరిగిన మొదటి అంతర్జాతీయ పొదుపు సమావేశంలో అక్టోబర్‌ 30ని ప్రపంచ పొదుపు దినోత్సవంగా ప్రకటించింది. అప్పటినుంచి ప్రపంచవ్యాప్తంగా వున్న బ్యాంక్యులన్ని  ప్రపంచ పొదుపు దినోత్సవంని జరుపుకోవడం ప్రారంభించాయి. ప్రస్తుతం ప్రపంచమంతా ‘ఇంటర్నేషనల్‌ సేవింగ్స్‌ బ్యాంక్స్‌ ఇన్‌స్టిట్యూట్‌’ కి చెందిన 940 సేవింగ్స్‌ బ్యాంక్స్‌ క్రియాశీలకంగా, నిర్మాణాత్మకంగా పని చేస్తున్నాయి. భారత దేశంలో అక్టోబర్‌ 30న ఈ పొదుపు దినోత్సవం జరుపుకుంటారు. పొదుపు  స్త్రీ, పురుషులు అనే భేదం లేకుండా చిన్న పెద్ద ప్రతి ఒక్కరూ పొదుపు చేయడానికి అర్హులే. అయితే పొదుపు అనేది అన్ని విషయాలకు వర్తిస్తుంది. విద్యుత్, నీటిని, ఆహారాన్ని,  అనవసరంగా వృధా చేయకుండా పొదుపు చేసే ఉద్దేశంతో ఈ దినోత్సవం ప్రారంభించారు.

## మూలాలు

వర్గం:అంతర్జాతీయ దినములు
ఓవీఎం 6948 కెమెరా

thumb|కంపనీ లోగో
ఓవీఎం 6948 కెమెరా ప్రపంచంలోని అతి చిన్న, అత్యాధునిక కెమెరా.  

## విశేషాలు
ఓమ్నీ విజన్ ఈ కెమెరా తయారు చేసింది. ఓమ్నివిజన్ టెక్నాలజీస్ మెడికల్ ఇమేజింగ్ వ్యవస్థల్లో ఉపయోగం కోసం అధునాతన డిజిటల్ ఇమేజింగ్ టెక్నాలజీలను, ఉత్పత్తులను రూపొందించి అభివృద్ధి చేసే సంస్థ. ఈ కెమెరా గిన్నిస్ రికార్డును కూడా సృష్టించింది.  ఇది కేవలం 0.65 మిల్లీమీటర్ల వెడల్పే ఉంటుంది. వైద్య రంగంలో డాక్టర్లకు ఉపయోగపడాలన్న ఉద్దేశంతో దీన్ని తయారు చేశారు. ముఖ్యంగా ఆపరేషన్ల సమయంలో ఇది ఉపకరిస్తుంది. 120 డిగ్రీల వైడ్ యాంగిల్ వ్యూ, 200/200 పిక్సెల్స్ రెజల్యూషన్, వెలుతురు తక్కువగా ఉన్నా స్పష్టమైన ఫోటోలను చూపడం దీని ప్రత్యేకతలు.

వేలిపై పెట్టుకొని దగ్గరగా చూస్తే తప్ప అది కెమెరా అన్న విషయం కూడా అర్థం కాదు.  ఇది 0.575mm x 0.575mm X 0.232mm సైజ్, 200 x 200 రిజల్యూషన్ వీడియోను తీయగలదు అలాగే సెకనుకు 30 …ఫ్రేమ్‌ల వరకు (fps) తీయగల ఇమేజ్ అర్రేను కలిగి ఉంది.

## మూలాలు

## బాహ్య లంకెలు
* 
* 
*
అవంతిక మిశ్రా

**అవంతిక మిశ్రా** తెలుగు సినిమా నటి. 2014లో వచ్చిన మాయ సినిమాతో సినిమారంగంలోకి అడుగుపెట్టింది. 

## జీవిత విశేషాలు
అవంతిక 1992, మే 30న ఎం.కె. మిశ్రా, సవిత మిశ్రా దంపతులకు న్యూఢిల్లీలో జన్మించింది. బెంగళూరులోని ఎయిర్ ఫోర్స్ గోల్డెన్ జూబ్లీ ఇన్సిట్యూట్, కేంద్రీయ విద్యాలయ హెబ్బల్ లో చదివిన అవంతిక... బి.యం.ఎస్. ఇంజనీరింగ్ కళాశాలలో కెమికల్ ఇంజనీరింగ్ చదివింది.

## సినిమారంగం
సినిమాలపై ఆసక్తి ఉన్న అవంతిక చదువు పూర్తికాగానే మోడలింగ్ లోకి ప్రవేశించి పూమా, ఫెమినా వంటి ఇతర కంపెనీలకు ఆరునెలలపాటు మోడలింగ్ చేసింది. దర్శకుడు నీలకంఠ అవంతికను చూసిన 10 నిముషాల్లో మాయ సినిమాకు ఎంపిక చేసాడు.

### నటించిన సినిమాలు

## మూలాలు

## ఇతర లంకెలు
* 

వర్గం:1992 జననాలు
వర్గం:జీవిస్తున్న ప్రజలు
వర్గం:తెలుగు సినిమా నటీమణులు
వర్గం:తమిళ సినిమా నటీమణులు
ఆవిరి (2019 సినిమా)

**ఆవిరి** 2019, నవంబరు 1న విడుదలైన తెలుగు భయానక చలనచిత్రం. ఫ్లయింగ్ ఫ్రాగ్స్ పతాకంపై రవిబాబు దర్శకత్వం వహించిన ఈ చిత్రంలో రవిబాబు, నేహా చౌహాన్, బేబీ శ్రీ ముక్తా ప్రధాన పాత్రలు పోషించారు.

## కథ
రాజ్ (రవిబాబు), లీనా (నేహా చౌహాన్) దంపతులకు శ్రేయ, మున్ని అనే ఇద్దరు ఆడపిల్లలు. రాజ్ బిజినెస్‌మేన్. పిల్లలిద్దరికి ఆస్తమా ఉంటుంది. పిల్లలిద్దరూ స్విమ్మింగ్ చేస్తుండగా శ్రేయకు ఊపిరాడక స్మిమ్మింగ్ పూల్‌లోనే చనిపోతుంది. శ్రేయ చనిపోవడంతో లీనా ఆ ఇంట్లో ఉండలేకపోవడంతో వేరే ఇంటికి మారుతారు. కొత్త ఇంటికి వెళ్లాక చిన్న కూతురు మున్ని వింతగా ప్రవర్తిస్తూ, ఒక ఆత్మతో మాట్లాడుతూ ఉంటుంది. రెండుమూడు సార్లు ఇంట్లో నుంచి వెళ్లిపోవడానికి ప్రయత్నించిన మున్ని కోసం ఇంటికి సెక్యురిటీ లాకర్స్ ఏర్పాటు చేస్తుకుంటారు. ఒక రోజు మున్ని ఇంట్లో నుంచి మాయమైపోతోంది. అదే సమయంలో రాజ్‌ ఆఫీసులో ఎగ్జిక్యూటివ్ డైరెక్టర్‌గా పని చేస్తున్న జాన్వీ (ప్రియా వడ్లమాని) కూడా కనిపించకుండా పోతుంది. జాన్వీ మిస్సింగ్ కేసు రాజ్ స్నేహితుడైన పోలీసు అధికారి వినోద్ (ముక్తా ఖాన్) విచారిస్తుంటాడు. ఆ కేసు విషయం గురించి రాజ్‌ను విచారిద్దామని అతని ఇంటికి వస్తే.. మున్ని కనిపించడం లేదన్న విషయం తెలిసి ఆ ఇంటి సీసీటీవీ ఫుటేజ్‌ను పరిశీలిస్తాడు. దాంతో వినోద్‌కు జరిగిన సంఘటనలన్ని తెలుస్తాయి. మున్నితో ఒక ఆత్మ ఉందని గ్రహించి, ఆత్మల గురించి తెలిసిన డాక్టర్ పవన్ శర్మ (భరణీ శంకర్)ను పిలిపిస్తాడు. అప్పటివరకు మామూలుగా ఉన్న రాజ్ భార్య లీనాలోకి ఒక్కసారిగా ఆత్మ ప్రవేశిస్తుంది. ఆ ఆత్మ ఎవరిది? మున్నిని ఎవరు తీసుకెళ్లారు? జాన్వీని ఎవరు చంపారు? అనేది మిగతా కథ.

## నటవర్గం
* రవిబాబు
* నేహా చౌహాన్
* బేబీ శ్రీ ముక్తా
* భరణి శంకర్
* ముఖ్తర్ ఖాన్
* కాశీ విశ్వనాథ్
* హిమజ
* ప్రియా వడ్లమాని

## సాంకేతికవర్గం
* రచన, నిర్మాత, దర్శకత్వం: రవిబాబు
* స్క్రీన్‌ప్లే: పి. సత్యానంద్
* ఛాయాగ్రహణం: ఎన్‌.సుధాక‌ర్ రెడ్డి
* సంగీతం: వైది
* కూర్పు: మార్తాండ్ కె. వెంకటేష్
* నిర్మాణ సంస్థ: ఫ్లయింగ్ ఫ్రాగ్స్
* పంపిణీదారు: శ్రీ వెంకటేశ్వర క్రియేషన్స్
* ఆర్ట్‌: నారాయ‌ణ రెడ్డి
* యాక్ష‌న్‌: స‌తీశ్‌

## మూలాలు

## ఇతర లంకెలు

వర్గం:2019 తెలుగు సినిమాలు
వర్గం:రవిబాబు నటించిన సినిమాలు
కే. అప్పావు పిళ్ళై

**కె. అప్పవు పిళ్ళై** (1911 ఏప్రిల్ 15 - 1973 అక్టోబరు 1) ఒక భారతీయ రాజకీయ నాయకుడు, హోసూర్ మాజీ శాసనసభ సభ్యుడు. **K.A.P** గా ప్రసిద్ధి చెందిన K. అప్పవు పిళ్ళై, పూర్వ సేలం జిల్లాలో, ముఖ్యంగా హోసూర్ పట్టణంలో ఒక ఆదర్శవాది, దూరదృష్టి గలవాడు. కె. అప్పావు పిళ్ళై బ్రిటిష్ పాలనలో (1943) 30 సంవత్సరాల పాటు హోసూర్ పంచాయతీ అధ్యక్షుడిగా ఎన్నికయ్యారు. అతను హోసూర్ నియోజకవర్గం కోసం 1957 రాష్ట్ర అసెంబ్లీ ఎన్నికల్లో గెలిచాడు, హోసూర్లో సిప్కోట్ స్థాపించడంలో కీలకపాత్ర పోషించాడు.

మధ్య తరగతి కుటుంబంలో హోసూర్‌లో జన్మించిన హోసూర్‌లోని జిల్లా బోర్డు హైస్కూల్‌లో విద్యనభ్యసించిన అతను శాసనసభ్యుడు, సేలం సెంట్రల్ కోఆపరేటివ్ బ్యాంక్ మేనేజింగ్ డైరెక్టర్, ధర్మపురి సెంట్రల్ కో-ఆపరేటివ్ బ్యాంక్ డైరెక్టర్ ఎదిగారు.

## మూలాలు

## బాహ్య లింకులు

వర్గం:1973 మరణాలు
వర్గం:1911 జననాలు
అనాముడి షోలా జాతీయ ఉద్యానవనం

**అనాముడి షోలా జాతీయ ఉద్యానవనం** కేరళ రాష్ట్రంలోని ఇడుక్కి జిల్లా పశ్చిమ కనుమల వెంట ఉంటుంది.
thumb|అనముడి షోలా నేషనల్ పార్క్

## చరిత్ర
ఈ ఉద్యానవనం 2003 నవంబరు 21 న స్థాపించారు. ఇది సుమారు 7.5 చదరపు కిలోమీటర్ల వైశాల్యంలో విస్తరించి ఉంటుంది. ఇందులో మన్నవన్ షోలా, ఇడివారా షోలా, పుల్లార్డి షోలాలతో కలిపి ఉంటుంది.
## మరిన్ని విశేషాలు
ఈ ఉద్యానవనాన్ని మాతికేట్టన్ షోలా జాతీయ ఉద్యానవనం, ఎరవికులం జాతీయ ఉద్యానవనం, పంబడం షోలా జాతీయ ఉద్యానవనం, చిన్నార్ వన్యప్రాణుల అభయారణ్యం, కురింజిమల అభయారణ్యం కలిసి నిర్వహిస్తున్నాయి. ఎరావికులం జాతీయ ఉద్యానవనంతో ఈ ఉద్యానవనం యునెస్కో ప్రపంచ వారసత్వ ప్రదేశంగా పరిశీలనలో ఉంది.
## మూలాలు

వర్గం:భారతదేశ ఉద్యానవనాలు
ఉంగుటూరు మండలం (కృష్ణా జిల్లా)

**ఉంగుటూరు మండలం** కృష్ణా జిల్లా లో మండలం.  ఈ మండల కేంద్రం ఉంగుటూరు. 
## సమీప మండలాలు

* గన్నవరం,
* నందివాడ,
* పెదపారుపూడి,
* గుడివాడ

## మండలం లోని గ్రామాలు

### రెవెన్యూ గ్రామాలు
#ఆముదాలపల్లి
#అత్కూరు
#బొకినాల
#చాగంటిపాడు
#చికినాల
#ఎలుకపాడు
#గారపాడు 
#ఇందుపల్లి 
#కొయ్యగురపాడు
#లంకపల్లె అగ్రహారం
#మధిరపాడు
#మానికొండ
#ముక్కపాడు
#నాగవరప్పాడు
#నందమూరు
#ఒండ్రంపాడు
#పెద్ద అవుటపల్లి
#పొనుకుమాడు
#పొట్టిపాడు
#తేలప్రోలు
#తుట్టగుంట
#తరిగొప్పుల
#ఉంగుటూరు
#వెలదిపాడు
#వెన్నూతల 
#వేమండ
#వేంపాడు
#### నిర్జన గ్రామాలు
# Dibbanapudi (Q12433646)
# Tarigoppula Khandrika (Q12431957)

## మండలం లోని గ్రామాల వారీ జనాభా గణాంకాలు

* 2011 జనాభా లెక్కల ప్రకారం మండలంలోని గ్రామాల జనాభా వివరాలు:

## మూలాలు

## వెలుపలి లంకెలు
పావని గంగిరెడ్డి

**పావని గంగిరెడ్డి** దక్షిణ భారత చలనచిత్ర నటి. 2015లో వచ్చిన మళ్ళీ మళ్ళీ ఇది రాని రోజు సినిమాతో తెలుగు సినిమారంగంలోకి అడుగుపెట్టింది.

## జననం
పావని 1987, ఆగస్టు 23న చెన్నెలో జన్మించింది.

## విద్యాభ్యాసం - ఉద్యోగం
ఇంజనీరింగ్ పూర్తిచేసిన పావని, ఇన్ఫోసిస్ టెక్నాలజీ హెడ్ గా పనిచేసింది.

## సినిమారంగం
*వింధ్యా మారుతం* లఘుచిత్రంలో పావని నటనను చూసి మళ్ళీ మళ్ళీ ఇది రాని రోజు సినిమాలోని హీరోయిన్ స్నేహితురాలి పాత్రకు ఎంపిక చేశారు. ఆ చిత్రం 2015లో విడుదల అయింది.

### నటించిన సినిమాలు

## వెబ్ సిరీస్

## మూలాలు

వర్గం:1987 జననాలు
వర్గం:జీవిస్తున్న ప్రజలు
వర్గం:భారతీయ సినిమా నటీమణులు
భితార్కానికా జాతీయ ఉద్యానవనం

**భితార్కానికా జాతీయ ఉద్యానవనం** ఒడిశా రాష్ట్రంలోని కేంద్రపారా జిల్లాలో ఉంది.

## చరిత్ర
ఈ ఉద్యానవనం సెప్టెంబర్ 16, 1998 న స్థాపించబడింది. ఇది 145 చదరపు కిలోమీటర్ల వైశాల్యంలో విస్తరించి ఉంది. ఈ ఉద్యానవనాన్ని యునెస్కో ఆగస్టు 19, 2002 న రామ్‌సర్ సైట్‌గా గుర్తించింది.

## జంతు, వృక్ష సంపద
ఈ ఉద్యానవనంలో సాల్ట్‌వాటర్ మొసలి, ఇండియన్ పైథాన్, కింగ్ కోబ్రా, బ్లాక్ ఐబిస్, డార్టర్స్ లాంటి అనేక జంతు, వృక్షజాతులకు నిలయం. ఈ ఉద్యానవనం మడ అడవులు ఎక్కువగా ఉంటాయి. ఇది భారతదేశంలో రెండవ అతిపెద్ద మడ అడవి. ఈ ఉద్యానవనంలో బ్రాహ్మణి, బైతారాణి, ధమ్రా, పత్సల వంటి నదులు పారుతాయి.

## మూలాలు

వర్గం:భారతదేశ ఉద్యానవనాలు
యుప్ టీవీ

దక్షిణాసియా కంటెంట్ కోసం ప్రపంచంలోని అతిపెద్ద ఇంటర్నెట్ ఆధారిత టీవీ, ఆన్-డిమాండ్ సేవా ప్రదాతలలో యుప్టివి ఒకటి, 250 భాషలకు పైగా టీవీ ఛానెల్స్, 5000+ సినిమాలు, 14 భాషలలో 100+ టీవీ షోలను అందిస్తోంది. యుప్ టివి తన లైబ్రరీలో 25000 గంటల వినోద విషయాలను జాబితా చేయగా, ప్రతిరోజూ యుప్ టివి ప్లాట్‌ఫామ్‌కు దాదాపు 2500 గంటల కొత్త ఆన్-డిమాండ్ కంటెంట్ జోడించబడుతుంది. సాంకేతిక పురోగతిని ఉత్తమంగా ఉపయోగించుకునే యుప్టివీ తన వినియోగదారులకు వర్చువల్ హోమ్ ఎంటర్టైన్మెంట్ యొక్క సౌలభ్యాన్ని ఎప్పుడైనా, ఎక్కడైనా, బహుళ తెరల ద్వారా - కనెక్టెడ్ టివిలు, ఇంటర్నెట్ ఎస్టిబిలు, స్మార్ట్ బ్లూ-రే ప్లేయర్, పిసిలు, స్మార్ట్ ఫోన్లు, టాబ్లెట్ల ద్వారా అనుభవించడానికి వీలు కల్పిస్తుంది.

యుప్ టివి లైవ్ టివీ, క్యాచ్-అప్ టివీ టెక్నాలజీని అందిస్తుంది. ఇది ఎక్స్పాట్ మార్కెట్ కోసం డిమాండ్ స్ట్రీమింగ్ సేవ  యుప్ఫ్లిక్స్ను కూడా అందిస్తుంది. ఇటీవలే యుప్టివి ఒరిజినల్స్ ను సినీ పరిశ్రమకు చెందిన అగ్రశ్రేణి ప్రతిభావంతుల సహకారంతో అసాధారణమైన కథను చెప్పడం ప్రారంభించింది. ఒరిజినల్స్ డిజిటల్ ప్రేక్షకుల కోసం ఎపిసోడిక్ ఆకృతిలో, ప్రత్యేకంగా యుప్టివి ప్లాట్‌ఫామ్‌లో అందుబాటులో ఉంటాయి.

యుప్ టివి అనేది ఒక ప్రఖ్యాత సాంకేతిక (సాధారణ & తక్షణ) లాంచింగ్ ప్యాడ్, ఇది వీడియో కంటెంట్ ప్రొవైడర్ల కోసం వారి ఛానెల్‌ను ప్రపంచవ్యాప్తంగా ఎంచుకున్న భౌగోళికంలో ప్రసారం చేయాలనుకుంటుంది. ఇది ప్రసారకర్తలు కంటెంట్‌ను ప్రసారం చేసే సాంకేతిక అంశాల గురించి చింతించకుండా వారి వీడియో కంటెంట్ సృష్టిపై దృష్టి పెట్టడానికి వీలు కల్పిస్తుంది.

యుప్ టివీ ప్రస్తుతం విదేశాలలో నివసిస్తున్న దక్షిణ ఆసియన్లకు # 1 ఇంటర్నెట్ పే టివీ ప్లాట్‌ఫామ్, భారతదేశంలో ప్రీమియం కంటెంట్ లభ్యత నుండి అతిపెద్ద ఇంటర్నెట్ టివి ప్లాట్‌ఫాం. యుప్ టివీ అత్యధికంగా డౌన్‌లోడ్ చేయబడిన ఇండియన్ స్మార్ట్‌టివి యాప్, ఇది 4.0 యూజర్ రేటింగ్‌తో 13 మిలియన్ మొబైల్ డౌన్‌లోడ్‌లను కలిగి ఉంది.

## యాక్ట్‌తో యుప్ టివీ ఎంఒయు
ఇంటర్ నెట్ సంస్థ అయిన యాక్ట్‌తో యుప్ టివి తాజాగా కీలక ఒప్పందాన్ని కుదుర్చుకుంది.దీని ద్వారా ఇంటర్‌నెట్ సర్వీస్ ప్రొవైడర్ యాక్ట్ సేవలను వినియోగించుకుంటున్న వారు యుప్ టివిలో అందుబాటులో ఉండే 200లకు పైగా లైవ్ ఛానల్స్‌ను వీక్షించే అవకాశం ఉన్నట్లు తెలుస్తుంది.

## బ్రాండ్ అంబాసిడర్లు ఎంపిక
ఆన్ లైన్ ఐపిటివిగా ఫారిన్ లో ఎక్కువ పాపులారిటీ సంపాదించిన యుప్ టివి విస్తరణలో భాగంగా ఇప్పుడు తమ బ్రాండ్ ను ఇంకాస్త పెంచుకునే దిశగా అడుగులు వేస్తుంది.టాలీవుడ్లో మహేష్ బాబును, కోలీవుడ్ లో సూర్యను తమ బ్రాండ్ అంబాసిడర్ లుగా ఎంపిక చేసుకుంది.

## మూలాలు

## వెలుపలి లంకెలు
రోషనార (నాటకం)

**రోషనార** 1921లో కొప్పరపు సుబ్బారావు రచించిన చారిత్రక దేశభక్తి నాటకం. మహరాష్ట్రవీరుల శౌర్యపరాక్రమాలను, దేశభక్తిని ప్రబోధించిన ఈ నాటకాన్ని, హిందూముస్లిం ఐకమత్యానికి భంగం కలిగిస్తుందనే నెపంతో ఆనాటి బ్రిటీషు ప్రభుత్వం నిషేధించింది.

## కథానేపథ్యం
మొఘల్ చక్రవర్తి ఔరంగజేబు సోదరి రోషనారా శివాజీని ప్రేమిస్తుంది. శివాజీచే తిరస్కరించబడిన రోషనార ఆ ప్రేమను ద్వేషంగా మార్చుకొని శివాజీతో యుద్ధంచేసి మరణిస్తుంది.

## పాత్రలు

# శివాజీ (కథానాయకుడు)
# రోషనార (కథానాయకి)
# మోరోపంతు (శివాజీ ముఖ్యమంత్రి)
# రామోజీ
# తానాజీ
# నేతాజీ
# గంగాధరుడు
# మోఅజీము (ఔరంగజేబు కొడుకు)
# రామసింహుడు
# జయసింహుడు
# విక్రమసింహుడు
# మీర్ జుమ్లా
# దావూద్
# ద్వారాపాలకులు
# సైనికులు
# సేవకులు
# దిల్ కుష్
# హుషారీ

## ఇతర వివరాలు
# ఇందులోని హాస్యపాత్రలు రజాక్, దావూర్ కలకాలము నిలిచిపోయే పాత్రలు.
# శివాజీగా మాధవపెద్ది వెంకటరామయ్య, రామసింహునిగా పిల్లలమర్రి సుందరరామయ్య, రోషనారగా స్థానం నరసింహారావు విరివిగా ఈ నాటకాన్ని ప్రదర్శించారు.
# రామ విలాస సభ ఈ నాటకాన్ని జహ్వారిబాయి పేరుతో ప్రదర్శించినా కూడా బ్రిటీషు ప్రభుత్వం నిషేధించింది.
# 1959లో మద్రాసు నగరంలోని పచ్చియప్ప కళాశాలలో జరిగిన ప్రదర్శనలో ధూళిపాళ సీతారామశాస్త్రి రామసింహుడుగా నటించగా, ఎ. వి. సుబ్బారావు శివాజీ పాత్ర పోషించాడు.

## మూలాలు

## ఇతర లంకెలు
* ఆర్కైవ్ లో ''రోషనార'' నాటక ప్రతి

వర్గం:తెలుగు నాటకాలు
వర్గం:పుస్తకాలు
గలాథియా జాతీయ ఉద్యానవనం

**గలాథియా జాతీయ ఉద్యానవనం** అండమాన్, నికోబార్ దీవులలో ఉంది. ఇది నికోబార్ దీవులలోని గ్రేట్ నికోబార్ ద్వీపంలో ఉంది.

## చరిత్ర
ఈ ఉద్యానవనం 1992 లో జాతీయ ఉద్యానవనంగా ప్రకటించారు. ఇది 110 చదరపు కిలోమీటర్ల వైశాల్యంలో విస్తరించి ఉంది.

## జంతు, వృక్ష సంపద
ఈ ఉద్యానవనం అనేక జంతు జలాలకు, వృక్ష జాతులకు నిలయంగా ఉంది. ఇందులో ఉన్న వృక్షసంపద ఎక్కువగా ఉష్ణమండల, ఉపఉష్ణమండల తేమ బ్రాడ్లీఫ్ అడవులకు నిలయంగా ఉంది. ఈ ఉద్యానవనంలో ముఖ్యంగా జెయింట్ దొంగ పీత, మెగాపోడ్, నికోబార్ పావురం వంటి అనేక జంతువులకు నిలయంగా ఉంది. 

## దారి
అండమాన్, నికోబార్ దీవుల్లో ఉన్న పోర్ట్ బ్లెయిర్ విమానాశ్రయం వరకు చెన్నై, కోల్‌కతా నగరాల నుంచి రోజువారీ విమానాలు ఉంటాయి. విమాన సమయం 2 గంటలు.
thumb|జెయింట్ దొంగ పీత, లేదా కొబ్బరి పీత
thumb| మెగాపోడ్
thumb|నికోబార్ పావురం

## మూలాలు

వర్గం:భారతదేశ ఉద్యానవనాలు
వర్గం:పర్యాటక ప్రదేశాలు
ప్రొఫెసర్ విశ్వం

***ప్రొఫెసర్ విశ్వం*** (1994) విడుదలైన ద్విభాషా చిత్రం. ఈ చిత్ర తమిళ పేరు "నమ్మవార్".

## నటవర్గం
* కమల్ హాసన్
* గౌతమి
* నగేష్
* సెంథిల్
* కోవై సరళ
* శ్రీవిద్య
* కరణ్  
* ఢిల్లీ గణేష్
* మధన్ బాబ్
* కె.విష్ణు
* బృందా
* రాంజీ
* సంతాన భారతి
* సేతు వినాయగం

## పాటలు

## మూలాలు

## బయటి లంకెలు
* 
* 

వర్గం:1994 తెలుగు సినిమాలు
వర్గం:కమల్ హాసన్ నటించిన సినిమాలు
వర్గం:గౌతమి నటించిన సినిమాలు
తెరలో తెర (నాటకం)

**తెరలో తెర** కొర్రపాటి గంగాధరరావు రాసిన సాంఘీక నాటకం. మనసులో తెరలులో తెరలు లేకుండా ఉన్నదున్నట్లుగా మనసా, వాచా ప్రవర్తిస్తే ఎటువంటి ఇబ్బందులు రావు అనేది ఈ నాటక కథాశంతో ఈ నాటకం రాయబడింది.

## కథానేపథ్యం
కుటుంబంలోని వ్యక్తులందరూ పూర్తిగా వాళ్ళవాళ్ళ అభిలాషలు బైటపెట్టకుండా స్వప్రయోజనాన్ని సాధిద్దామని అనుకుంటుంటారు.

## పాత్రలు
# సుధాకరం (ఒక నాటక రచయిత, సుందరరామయ్య గారి కుటుంబ స్నేహితుడు)
# సుందరరామయ్య (సంవన్నడు 55ఏళ్ళు)
# మూర్తి (సుందరరామయ్య కొడుకు 22ఏళ్ళు)
# లలిత (సుందరరామయ్య కూతురు 19ఏళ్ళు)
# రాము (మూర్తి, లలితల స్నేహితుడు 22ఏళ్ళు)
# డాక్టరు (సుందరరామయ్య కుటుబం డాక్టరు 24ఏళ్ళు)
# సుఖదేవ్ (17ఏళ్ళ పిల్లవాడు)
# డ్రైవర్

## ఇతర వివరాలు
# ఈ నాటకం తొలిసారిగా బాపట్లలోని కళావని నాటక సంస్థచే ప్రదర్శించబడింది. ఈ ప్రదర్శనలో గంగాధరరావు, సింగరాజు నాగభూషణం, ఎన్.ఎన్. ప్రసాద్, డా. ఎస్.వి. చలపతిరావు, ఎన్.కె. శర్మ, డి.వి. కృష్ణమార్తి, సరోజిని నటించారు.

## మూలాలు

## ఇతర లంకెలు
* ఆర్కైవ్ లో ''తెరలో తెర'' నాటక ప్రతి

వర్గం:తెలుగు నాటకాలు
వర్గం:పుస్తకాలు
బిగ్ బాస్ తెలుగు 3

**బిగ్ బస్ తెలుగు 3**  టెలివిజన్ కార్యక్రమం. ఇది స్టార్ మా ప్రసారం చేస్తున్న "బిగ్ బాస్ తెలుగు" కార్యక్రమంలో మూడవ సీజన్. దీనిని అక్కినేని నాగార్జున హోస్టుగా నిర్వహించాడు.  ఈ కార్యక్రమం 2019 జూలై 21న ప్రారంభమైనది. ఈ కార్యక్రమంలో రాహుల్ సిప్లిగంజ్ విజేతగా నిలిచాడు.   ఈ కార్యక్రమానికి ప్రధాన హోస్ట్ నాగార్జున తన 60వ జన్మదినం సందర్భంగా స్పెయిన్ లో ఉన్న సమయంలో తెలుగు సినిమా నటి రమ్యకృష్ణ 6వ వారానికి హోస్టుగా నిర్వహించింది.  ఈ సీజన్ 3  నవంబరు 2019 వరకు 106 రోజుల పాటు కొనసాగింది. ఈ సీజన్ లో రాహుల్ సిప్లిగంజ్ మొదటి స్థానంలో విజేతగా నిలిచి 50.00.000 రూపాయలను గెలుచుకున్నాడు. రెండవ స్థానంలో శ్రీముఖి నిలిచింది. 

## గృహ సహచరుల స్థితి

## సీజన్ వివరాలు

## మూలాలు



వర్గం:బిగ్ బాస్ తెలుగు
టామ్ సాయర్ (2011 సినిమా)

*టామ్‌ సాయర్‌* 2011, నవంబరు 17న విడుదలైన జర్మన్ బాలల కుటుంబ నేపథ్య సాహస చలనచిత్రం. హెర్మైన్ హంట్‌బర్త్ దర్శకత్వం వహించిన ఈ చిత్రంలో లూయిస్ హాఫ్మన్, లియోన్ సీడెల్, హైక్ మకాట్ష్ తదితరులు నటించారు.

## కథానేపథ్యం

టామ్‌ సాయర్‌, అతని బృందం మిస్సిసిపి నదిలో చేసే సాహసాలతోపాటు ఓ హత్య కేసులో సాక్ష్యం చెప్పేందుకు వారు సముద్ర దొంగలుగా నటించే ఇతివృత్తంతో ఈ చిత్రం రూపొందింది.

## నటవర్గం

* లూయిస్ హాఫ్మన్ (టామ్ సాయర్)
* లియోన్ సీడెల్ (హకిల్బెర్రీ ఫిన్)
* హైక్ మకాట్ష్ (టాంటే పాలీ)
* బెన్నో ఫర్మాన్ (ఇండియనర్ జో)
* జోచిమ్ క్రోల్ (మఫ్ పాటర్)
* పీటర్ లోహ్మేయర్ (రిక్టర్ థాచర్)
* హిన్నెర్క్ స్కీన్మాన్ (షెరీఫ్)
* సిల్వెస్టర్ గ్రోత్ (డాక్ రాబిన్సన్)
* థామస్ ష్మాసర్ (రెవరెండ్ స్ప్రాగ్)
* ఆండ్రియాస్ వార్మ్‌బ్రన్ (సిడ్)
* మగలి గ్రీఫ్ (బెక్కి థాచర్)

## సాంకేతికవర్గం

* దర్శకత్వం: హెర్మైన్ హంట్‌బర్త్
* నిర్మాత: బోరిస్ స్చాన్ఫెల్డర్
* స్క్రీన్ ప్లే: సాస్చ అరంగో, పీర్ క్లెమెట్, సెబాస్టియన్ వెహ్లింగ్స్
* ఆధారం: మార్క్ ట్వైన్ (నవల)
* సంగీతం: మోరిట్జ్ ఫ్రీజ్, బీబర్ గుల్లాట్జ్, ఆండ్రియాస్ షెఫర్
* ఛాయాగ్రహణం: ది చౌ ఎన్గో
* కూర్పు: ఎవా ష్నారే

## విడుదల

2011, సెప్టెంబరు 30న తొలిసారిగా హంబర్గ్ ఫిలిం ఫెస్టివల్ లో ప్రదర్శించబడిన ఈ చిత్రం 2011, నవంబరు 17న జర్మనీలో విడుదలయింది.

## మూలాలు

## ఇతర లంకెలు

* 
* 
* Tom Sawyer Presseheft, PDF, auf gew-bw.de, abgerufen am 17.&nbsp;December 2013

వర్గం:2011 సినిమాలు
వర్గం:జర్మన్ చలనచిత్రాలు
వర్గం:జర్మన్ భాష
నీరా

**నీరా** తాటి, ఈత, కొబ్బరి చెట్లతో పాటు కర్జూర, జీరిక చెట్ల నుంచి ఉత్పత్తి అవుతుంది. నీరా ఆల్కహాలు లేని సహజసిద్ధమైన ఆరోగ్యద్రావణం. ఎన్నో రకాల ఔషధగుణాలున్న నీరా ఎన్నో వ్యాధులను నివారించే ఆరోగ్యప్రదాయిని. నీరా సహజసిద్ధమైన హెల్త్ డ్రింక్. శక్తినిచ్చే ఎనర్జీ డ్రింక్‌గానే కాకుండా జీర్ణకోశ సంబంధితమైన ఒక ఔషధంలా కూడా పనిచేస్తుంది. అజీర్తి, గ్యాస్, మలబద్ధకం లాంటి సమస్యలకు దూరం చేస్తుంది. కంటిచూపును చాలా వరకు మెరుగుపరుస్తుంది. నీరాలో ఉండే ప్రో బయాటిక్స్ ఇమ్యూనిటీని రోగనిరోధక శక్తి పెరుగడానికి దోహదం చేస్తాయి. నీరాలో ఉన్న అనేకమైన మినరల్స్ వల్ల రక్తకణాలు వేరుపడతాయి. ఇందులో ప్రధానంగా సుక్రోస్ ఉండడం వల్ల డయాబెటీస్ బాధితులు కూడా నిర్భయంగా సేవించవచ్చు.

## నీరా ఉపయోగాలు

నీరా రుచికరమైన ఆరోగ్య పానీయంగా ప్రసిద్ది చెందింది. ఇది జీర్ణక్రియకు మంచిది, స్పష్టమైన మూత్రవిసర్జనను సులభతరం చేస్తుంది, కామెర్లు నివారిస్తుంది. పోషకాలు అధికంగా ఉండే "సాప్" లో తక్కువ గ్లైసెమిక్ ఇండెక్స్ (కేవలం 35 యొక్క జిఐ) ఉంది, అందువల్ల చక్కెర చాలా తక్కువ మొత్తంలో రక్తంలో కలిసిపోతుంది కాబట్టి డయాబెటిక్-స్నేహపూర్వకంగా ఉంటుంది. ఇది ఖనిజాల సమృద్ధిగా ఉంది, 17 అమైనో ఆమ్లాలు, విటమిన్ సి, బ్రాడ్-స్పెక్ట్రం బి విటమిన్లు, దాదాపు తటస్థ పిహెచ్ కలిగి ఉంటాయి. కొబ్బరి స్ఫటికాలను ఈ స్వచ్ఛమైన, తక్కువ గ్లైసెమిక్ సహజ సాప్ నుండి తయారు చేయవచ్చు. చాలా గోధుమ చక్కెరను 221 డిగ్రీల ఎఫ్ ఉష్ణోగ్రత వద్ద ఉడకబెట్టి, తుది ఉత్పత్తితో 93% సుక్రోజ్, సాప్ స్ఫటికాలలో 0.5% గ్లూకోజ్, 1.5% ఫ్రక్టోజ్, 16% సుక్రోజ్, 82% ఇన్సులిన్ మాత్రమే ఉన్నాయి - జీర్ణ ఆరోగ్యాన్ని ప్రోత్సహించే ప్రీ-బయోటిక్. దీనిని ఆదర్శవంతమైన స్వీటెనర్గా ఉపయోగించవచ్చు. కొప్రాతో పోలిస్తే నీరా మెరుగైన రాబడిని పొందుతుంది.

## నీరా ఉత్పత్తులు

నీరా నుంచి ఔషధ విలువలున్న ఖరీదైన తాటి బెల్లం, చక్కెరను ఉత్పత్తి చేయవచ్చు.   డయాబెటీస్‌ నియంత్రణకు ఇది ఉపయోగపడుతుంది. పొటాషియం, మెగ్నీషియం విరివిగా ఉంటాయి. వ్యాధి నిరోధక శక్తి పెరుగుతుంది. తాటి కలకండ, తాటి షుగర్‌ క్యాండీ, తాటి పౌడర్‌తో పాటు తాటి బెల్లం పాకం కూడా తయారు చేయవచ్చు. తాటిబెల్లం పాకంతో విటమిన్లు, మినరల్స్‌ అధికంగా ఉండడం వల్ల ఆరోగ్యాకి ఎంతో మంచిదని పరిశోధనలో తేలింది. భువనగిరి మండలంలోని నందనం గ్రామంలో నీరా ప్లాంట్లను  పైలెట్‌ ప్రాజెక్టుగా నీరా శుద్ధి కేంద్రాన్ని ఏర్పాటు చేసి రూ.8కోట్ల నిధులను సైతం మంజూరు చేసింది.
## మిస్‌ వరల్డ్‌ 2025 పోటీలలో నీరా
మిస్‌ వరల్డ్‌ 2025 పోటీలకు రాష్ట్రానికి వచ్చిన పోటీదారులు (అందగత్తెలు) మే 11న నెక్లెస్‌రోడ్డులోని నీరా కేఫ్‌లో తెలంగాణ సంప్రదాయ పానీయమైన నీరాను సేవించారు. గీత కార్మికులు తాటి దొన్నెల్లో, ప్రత్యేక టిన్నుల్లో వారికి నీరాను అందించారు.

## మూలాలు
నభా నటేష్

**నభా నటేష్** ఒక భారతీయ మోడల్, నటి, కన్నడ , తెలుగు చిత్రాలలో నటించింది.
.  2019 లో  నటించిన ఇస్మార్ట్ శంకర్ విజయవంతమైనది.

## ప్రారంభ జీవితం వృత్తి

1995  డిసెంబర్ 11 కర్ణాటక రాష్ట్రం చిక్ మంగళూరు జిల్లా శృంగేరిలో జన్మించింది. ఆమె మంగుళూరులో ఇన్ఫర్మేషన్ సైన్స్ లో అండర్ గ్రాడ్యుయేట్ డిగ్రీ పూర్తి చేసింది.కన్నడ సినిమా ఇండస్ట్రీలో బ్లాక్ బస్టర్ హిట్ అయిన 2015 లో శివ రాజ్‌కుమార్‌తో కలిసి కన్నడ మూవీ వజ్రకాయలో నభ నటేష్ అరంగేట్రం చేశారు. ఫెమినా మిస్ ఇండియా బెంగళూరు 2013 లో టాప్ 10 లో నభా కనిపించింది.

## నటించిన చిత్రాలు

## మూలాలు

## బాహ్య లింకులు

* 
* 

వర్గం:జీవిస్తున్న ప్రజలు
వర్గం:కన్నడ సినిమా నటీమణులు
వర్గం:తెలుగు సినిమా నటీమణులు
వర్గం:భారతీయ సినిమా నటీమణులు
కుట్లదంపట్టి జలపాతం

**కుట్లదంపట్టి జలపాతం** తమిళనాడు రాష్ట్రంలో మధురై జిల్లాల వడిపట్టి సమీపంలోని కుట్లదంపట్టి గ్రామంలో ఉంది.

## పర్యాటకం

ఈ ప్రాంతానికి పర్యాటకులు సెప్టెంబరు నుంచి ఫిబ్రవరి వరకు సందర్శనకు వస్తారు. ఈ ప్రాంత అభివృద్ధి 2000 వ సంవత్సరం నుంచి జరిగింది. పేవ్మెంట్ నిర్మాణం, జలపాతానికి దారితీసే దశలను స్థానిక పరిపాలన సంబంధించిన అభివృదిని చేపట్టింది. ఈ జలపాతానికి చాలా మంది తమ వారాంతాలను ఇక్కడికి సరదాగా గడుపుతారు. వేసవిలో లేదా వర్షం లేనప్పుడు జలపాతం ఎండిపోతుంది. ఈ జలపాతానికి చేరువలో స్వామి రామనగిరి ఆశ్రమం ఉంటుంది. ఈ ఆశ్రమం మామిడి పొలాల చుట్టూ ఉంటుంది. ఈ ఆశ్రమంలో వివిధ మందిరాలు కూడా ఉన్నాయి ఇవి ధ్యానం, ఆధ్యాత్మిక ఉపశమనం కోసం ఒక మంచి ప్రదేశంగా ఉంది. ఈ జలపాతాలను పర్యాటక కేంద్రంగా ప్రోత్సహించడానికి, ఎక్కువ మంది పర్యాటకులను ఆకర్షించడానికి, ట్రెక్కింగ్ చేసేవారి సౌలభ్యం కోసం పర్యాటక శాఖ, తమిళనాడు ప్రభుత్వం సహకారంతో రెండు కిలోమీటర్ల ట్రెక్ నిర్మాణంతో సహా అనేక చర్యలు తీసుకుంది.

## మరిన్ని విశేషాలు

ఈ జలపాతం తమిళనాడు అటవీ శాఖచే నిర్వహించబడుతున్న రిజర్వ్ ఫారెస్ట్ లో ఉంది. ఈ నీరు సుమారు 27 మీటర్ల ఎత్తు నుండి వస్తుంది.

## మూలాలు

వర్గం:జలపాతాలు
కాన్నీ అండ్ కో (2016 సినిమా)

**కాన్నీ అండ్‌ కో** 2016, ఆగస్టు 18న విడుదలైన జర్మన్ బాలల సాహస చలనచిత్రం. ఫ్రాన్జిస్కా బుచ్ దర్శకత్వం వహించిన ఈ చిత్రంలో ఎమ్మా ష్వీగర్, ఓస్కర్ కీమర్, హినో ఫెర్చ్ తదితరులు నటించారు.

## కథానేపథ్యం
కాన్నీ, ఆమె ప్రాణస్నేహితురాలు పాల్‌ చేసిన సాహసాలతోపాటు వారు చేసుకొనే కొత్త స్నేహాల ఇతివృత్తంతో ఈ చిత్రం రూపొందించబడింది.

## నటవర్గం
* ఎమ్మా ష్వీగర్ (కాన్నీ)
* ఓస్కర్ కీమర్ (పాల్)
* హినో ఫెర్చ్ (డైరెక్టర్ ముల్లెర్)
* కెన్ డుకెన్ (జుర్గెన్ క్లావిటర్)
* లిసా చేదు (అన్నెట్ క్లావిటర్)
* ఐరిస్ బెర్బెన్ (ఒమా మరియాన్నే)
* అన్నేకే కిమ్ సర్నావ్ (ఫ్రావ్ లిండ్మన్)
* బెన్ నోబ్ (జాకోబ్)
* సోఫియా బోలోటినా (జానెట్)
* టిల్ ష్వీగర్ (చీఫ్)
* కర్ట్ క్రుమెర్ (జూఫాచ్వర్‌కౌఫర్)

## సాంకేతికవర్గం
* దర్శకత్వం: ఫ్రాన్జిస్కా బుచ్
* నిర్మాత: సీగ్‌ఫ్రైడ్ కమ్ల్, క్రిస్టియన్ పాప్
* స్క్రీన్ ప్లే: వెనెస్సా వాల్డర్
* సంగీతం: మార్టిన్ టాడ్షారో, యుకి యమమోటో
* ఛాయాగ్రహణం: కాన్స్టాంటిన్ క్రోనింగ్
* కూర్పు: ఆండ్రియా మెర్టెన్స్

## మూలాలు

## ఇతర లంకెలు
* 
* conni.de
* Conni & Co auf Filmstarts.de
* Conni & Co auf Moviepilot.de

వర్గం:2016 సినిమాలు
వర్గం:జర్మన్ చలనచిత్రాలు
వర్గం:జర్మన్ భాష
మళ్ళీరావా

మళ్ళీరావా డిసెంబర్ 8, 2017 లో గౌతమ్ తిన్ననూరి దర్శకత్వంలో విడుదలైన చలనచిత్రం. రాహుల్ యాదవ్ నక్కా ఈ చిత్రానికి నిర్మాత. సుమంత్, ఆకాంక్ష సింగ్ ఈ చిత్రంలో ముఖ్యపాత్రధారులు. ఆకాంక్ష సింగ్ ఈ చిత్రంతో తెలుగు సినిమా రంగంలోకి తెరంగేట్రం చేసింది. శ్రావణ్ భరద్వాజ్ ఈ చిత్రానికి సంగీత దర్శకుడు. మధుర ఆడియో ఈ చిత్ర సంగీతం విడుదల చేసింది. బ్లు స్కై సినిమాస్ వారు ఈ చిత్రానికి డిస్ట్రిబ్యూటర్లుగా వ్యవహరించారు.

## కథ
కార్తీక్ (సుమంత్) ఒక సాఫ్ట్వేర్ కంపెనీలో ఉద్యోగం చేస్తుంటాడు. అతనికి అమెరికా వెళ్ళడానికి వీసా వచ్చింది. అదే సమయంలో తన మాజీ ప్రియరాలు అంజలి (ఆకాంక్ష సింగ్) పెళ్ళి శుభలేఖ కార్తీకకి కనిపిస్తుంది. అప్పుడు కార్తీక్ తనకి అంజలికి మధ్య ఉన్న జ్ఞాపకాలు గుర్తుతెచ్చుకుంటాడు.  కార్తీక్, అంజలి తొమ్మిదవ తరగతిలో ప్రేమించుకొని విడిపోయారు. వారు 2012లో మళ్ళీ కలుసుకుంటారు. పెళ్ళి చేసుకోవాలి అని అనుకుంటారు. కానీ అంజలి పెళ్ళి రోజున కార్తీక్ ని పెళ్లి చేసుకోవటం ఇష్టం లేదు అని కార్తీక్ కి చెప్పి అమెరికాకు వెళ్ళింది. కార్తీక్ అంజలిని ఎటువంటి కారణం అడగలేదు. అంజలి మళ్ళీ 2017లో కార్తీక్ ని కలవడానికి హైదరాబాదుకు తిరిగి వస్తుంది. అక్కడినుండి వారిద్దరి మధ్య జరిగిన ప్రయాణం, 2012లో పెళ్ళి రోజున విడిచి వెళ్ళడానికి కారణం ఏమిటి అన్నది ఈ కథ.

## నటీనటులు
యార్లగడ్డ సుమంత్ కుమార్ - కార్తిక్
ఆకాంక్ష సింగ్ - అంజలి
అభినవ్ గోమఠం - డుంబో 
అన్నపూర్ణ (నటి) - డుంబో నాయనమ్మ
ప్రీతి అస్రాని - చిన్నప్పటి అంజలి
సాత్విక్ వర్మ - చిన్నప్పటి కార్తిక్
కార్తీక్ అడుసుమల్లి - మురళి
అనితానంత్ - సుష్మ, అంజలి అమ్మ
అప్పాజీ అంబరీష దర్భా - మోహన్, అంజలి నాన్న
కాదంబరి కిరణ్ - సోషల్ మాష్టారు 
అనిత నాథ్ - సుష్మ
## నిర్మాణం
ఈ చిత్రం గౌతమ్ తిన్ననూరి దర్శకత్వం వహించిన మొదటి చిత్రం. రాహుల్ యాదవ్ నక్కా నిర్మించిన మొదటి చిత్రం. కథానాయకి ఆకాంక్ష సింగ్ తెలుగులో నటించిన మొదటి చిత్రం. గౌతమ్ ఈ చిత్రాన్ని ముందుగానే వేరే నటులతో చిత్రీకరించి సుమంత్ ను కలిసి తమ చిత్రం ఎలా ఉండబోతుంది అని చూపించాడు. తరువాత చిత్రం కోసం 9 నుండి 10 నెలల ప్రీ ప్రొడక్షన్ పని జరిగింది. తరువాత 30 నుండి 35 రోజుల పాటు షూటింగ్ జరిగింది. పూజిత తాడికొండ ఈ చిత్రానికి కాస్ట్యూమ్ డిజైర్. వినయ్ సాగర్ జొన్నల ఈ చిత్రానికి అస్సోసియేట్ దర్శకుడు. సతీష్ ముత్యాల ఈ చిత్రానికి సినిమాటోగ్రాఫర్. సత్య గిడుతూరి ఈ చిత్రానికి ఎడిటర్. 

## బాక్సాఫీసు
మళ్ళీరావా చిత్రాన్ని మూడు కోట్ల రూపాయలతో నిర్మించటం జరిగింది. ఈ చిత్రం విడుదలైన రోజున 20 లక్షల రూపాయలను వాసులు చేసింది. మొదటి వరంలో 2.3 కోట్ల రూపాయలను, 11 రోజులలో ప్రపంచ వ్యాప్తంగా 3 కోట్ల రూపాయలను వసూలు చేయాగా వాటిలో ఒక కోటి రూపాయలు అమెరికా బాక్సాఫీసు నుండి వాసులు చేసింది.

## పాటలు

## మూలాలు
శ్రీను పాండ్రంకి

**శ్రీను పాండ్రంకి** నవలా రచయిత, సినీ దర్శకుడు. అతడు ఇంగ్లీష్ లో క్రైమ్ మిస్టరీ నవల **X²** రాయగా తెలుగులో కమింగ్ ఆఫ్ ఏజ్ డ్రామా నవల **నిజంగా నేనేనా** రాశారు. ఆయన ఇప్పటి వరకు ముప్పైకి పైగా లఘు చిత్రాలు దర్శకత్వం వహించారు. చాలా చిత్రాలు అంతర్జాతీయ ఫిల్మ్ ఫెస్టివల్స్ లో ప్రదర్శితమయ్యాయి, అవార్డ్స్ గెలుచుకున్నాయి.

## జీవిత విశేషాలు
శ్రీను పాండ్రంకి విజయనగరం లో తన విద్యాభ్యాసం పూర్తి చేశారు. సినిమాల మీద ఆశక్తితో ఆయన ఇరవై ఏళ్ళ ప్రాయంలో హైదరాబాద్ పయనమయ్యారు. అసిస్టెంట్ గా ఎక్కడా అవకాశం రాకపోవడంతో సొంతంగా నేర్చుకోవాలన్న అభిలాశతో లఘుచిత్రాలు తీయడం ప్రారంభించారు.

## కెరీర్
శ్రీను పాండ్రంకి 2007 లో తీసిన మొదటి రెండు లఘు చిత్రాల్లో ఒక దానికి అంతర్జాతీయ పురస్కారం రాగా, మరొకటి మాటీవీ వారు నిర్వహించిన షార్ట్ ఫిల్మ్ కాంపిటీషన్ కి ఎంపిక అయ్యింది. ప్రతీ లఘు చిత్రం వైవిధ్యంగా ఉండేలా చూసుకోవడం ఆయన శైలి. మొదట్లో సందేశాత్మక చిత్రాలు మాత్రమే తీసిన అతను తర్వాత కాలం లో ప్రయోగాత్మక చిత్రాలపై మొగ్గు చూపారు. తన అవర్ గ్లాస్ చిత్రం ప్రపంచంలొనే మొట్టమొదటి పాలిన్ డ్రోమ్ చిత్రం. మన తెలుగు 'వికటికవి' లా ఎటు నుంచి చూసినా ఒకేలా కనిపించడం ఆ చిత్రం యొక్క విశేషం. ఇలాంటి ఎన్నో ప్రయోగాలు ఆయన చిత్రాల్లో చేశారు.

ఆయన దర్శకత్వం వహించిన పీకాబూ, స్టెల్లా చిత్రాలు కేన్స్ ఫిల్మ్ ఫెస్టివల్ లో ప్రదర్శితం కాగా లక్ష్మీ మంచు తో నిర్మించిన డెసిషన్ షార్ట్ ఫిల్మ్ జైపూర్ ఫిల్మ్ ఫెస్టివల్ కు ఎంపికైంది.

ఆయన రచించిన ఇంగ్లీష్ నవల **X²** ను దర్శకుడు రాం గోపాల్ వర్మ ఆవిష్కరించారు.

## లఘు చిత్రాలు

## బయటి లింకులు
* 

## మూలాలు


వర్గం:తెలుగు సినిమా దర్శకులు
వర్గం:విజయనగరం జిల్లా సినిమా దర్శకులు
చిల్డ్రన్ ఆఫ్ ది మూన్ (2006 సినిమా)

**చిల్డ్రన్‌ ఆఫ్ ది మూన్‌** 2006, డిసెంబరు 14న విడుదలైన జర్మన్ బాలల చలనచిత్రం. మాన్యులా స్టాక్ దర్శకత్వం వహించిన ఈ చిత్రంలో లియోనీ క్రహ్ల్, లూకాస్ కాల్మస్, లుకాస్ హార్డ్ట్, రినేట్ క్రోనర్‌, వాల్టర్ క్రె తదితరులు నటించారు.

## కథానేపథ్యం
పాల్‌ వ్యోమగామిగా ఆకాశవీధిలోకి వెళ్లి తన సోదరితో కలిసి ఆడుకోవాలనుకుంటాడు. ఆట ద్వారా ఆ కలను ఎలా నేరవేర్చుకున్నాడనేది ఈ చిత్ర కథాంశం.

## నటవర్గం

* లియోనీ క్రహ్ల్ (లిసా)
* లూకాస్ కాల్మస్ (పాల్)
* లుకాస్ హార్డ్ట్ (సైమన్)
* రినేట్ క్రోనర్‌ (మట్టర్)
* వాల్టర్ క్రె (డాక్టర్ మౌరర్)
* లియోనోర్ వాన్ స్టెర్లర్ (ఇనా)
* పియా మైఖేలా బరుకి (అన్నాబెల్)
* నినా సరకిని (నినా)
* హెన్రియెట్ మెహ్నర్ (సారా క్లారా)
* డోరినా కల్కం (లిసాస్ ఫ్రాయిండిన్)
* డెబోరా కౌఫ్మన్ (క్లాసెన్లెహ్రెరిన్)
* హెడీ వీగెల్ట్ (స్పోర్ట్/మాథెలెహ్రెరిన్)
* రోల్ఫ్ క్రెగ్ (క్రాంకెన్‌ప్లెగర్)
* రెజిన్ ష్మిట్జ్ (ఫ్రాయిండిన్ డెర్ మట్టర్)
* కై హెర్ఫర్త్ (సైమన్స్ ఫ్రాయిండ్)

## సాంకేతికవర్గం
* దర్శకత్వం: మాన్యులా స్టాక్
* నిర్మాత: గుద్రున్ రుజికోవా-స్టైనర్
* స్క్రీన్ ప్లే: కాట్రిన్ మిల్హాన్
* సంగీతం: ఇమాన్యుయేల్ హోయిస్ల్, నికోలస్ నోహ్న్
* ఛాయాగ్రహణం: అలెగ్జాండర్ సాస్
* కూర్పు: డిర్క్ ష్రెయిర్

## మూలాలు

## ఇతర లంకెలు
* 
* 

వర్గం:2006 సినిమాలు
వర్గం:జర్మన్ చలనచిత్రాలు
వర్గం:జర్మన్ భాష
నినాయ్ జలపాతం

**నినాయ్ జలపాతం** గుజరాత్ రాష్ట్రంలో ఉన్న నర్మదా జిల్లాలోని దేడియాపాడ వద్ద ఉంది.

## పర్యాటకం
ఈ జలపాతం నర్మదా జిల్లాలోని సర్దార్ సరోవర్ ఆనకట్ట, దాని చుట్టుపక్కల గిరిజన ప్రాంతాన్ని పర్యావరణ-పర్యాటక హాట్‌స్పాట్‌లుగా ప్రోత్సహిస్తోంది. ఈ ప్రణాళికలో నినైఘాట్ జలపాతాలు కూడా ఉన్నాయి.

## మరిన్ని విశేషాలు
ఈ జలపాతం స్టేట్ హైవే కు చేరువలో
ఉంది. ఇది సూరత్ నుండి సుమారు 143 కి.మీ. సమీప రైల్వే స్టేషన్ భరూచ్, ఇది 125 కిలోమీటర్ల దూరంలో ఉంది. 
## మూలాలు

వర్గం:జలపాతాలు